Velike mogućnosti za saradnju Italije i Kragujevca - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Velike mogućnosti za saradnju Italije i Kragujevca\nVelike mogućnosti za saradnju Italije i Kragujevca\npetak, 27 jul 2012 08:01\nPredstavnici delegacije italijanskog grada Verone, koji borave u dvodnevnoj poseti Kragujevcu, istakli su danas da postoje velike mogućnosti za saradnju, ne samo kada je reč o organizaciji srpsko-italijanskog sajma kamena u narednoj godini, već i u drugim oblastima građevinarvstva, ali i poljoprivredi i prehrambenoj industriji.\nNa prijemu koji je gradonačelnik Kragujevca Veroljub Stevanović sa saradnicima organizovao za delegaciju iz Verone, direktor vodeće svetske manifestacije kamena, dizajna i tehnologije "Marmomač" Mauro Albano rekao je da vidi velike mogućnosti za saradnju i u prenosu znanja i tehnologija u obradi i dizajniranju kamena, što će doprineti i razvoju Kragujevca.\n"To što smo ovde nije vezano samo za kamen, već i za druge oblasti. Mi smo svuda u svetu, ali nismo u Kragujevcu koji je udaljen hiljadu kilometara, što nije daleko kada je kamen u pitanju. Druga realnost je i da je Italija odavno u Kragujevcu, ne samo kada je FIAT u pitanju", rekao je Albano.\nKonstruktori i arhitekte delegacije iz Verone najviše su se zanimali dokle se stiglo sa izgradnjom infrastrukture koja se tiče FIAT-a, na šta je gradonačelnik Kragujevca rekao da je ostalo da se izgradi još nekoliko kilometara do Koridora 10, kao i južna i severna obilaznica.\n"Južna obilaznica sa tunelom, koja će biti najveća u Srbiji, a čija je vrednost oko 40 miliona evra, trebalo bi da bude završena do kraja 2014. godine i to je obaveza vlade Srbije, kao što je i izgradnja severne obilaznice koja se trenutno projektuje", rekao je Stevanović.\nGradonačelnik Kragujevca, gostima iz Verone rekao je i da grad planira učešće javnog i privatnog sektora na preuređenju centralnog trga u gradu koji će potpuno biti izmenjen.\nGosti iz Verone, potom su prisustvovali prezentaciji sajamskih manifestacija Gradskog sajmišta, kao i Sajma kamena, ali i obišli prostor na kome bi trebalo da se gradi druga sajamska hala za koju je već urađeno idejno rešenje.\nDvodnevna poseta delegacije iz Verone biće završena sutra potpisivanjem protokola i zapisnika o partnerskim odnosima na budućim zajedničkim projektima.\nInicijator ove posete je poslovno udruženje "Kamen-Srbije" koje četiri godine organizuje Sajam kamena u Kragujevcu.\nPredsednik tog udruženja Zoran Đajić rekao je da bi Sajam kamena u Kragujevcu postao jedan od najznačajnijih u regionu jugoistočne Evrope, nije dovoljna postojeća jedna hala Gradskog sajmišta te da je potrebno obezbediti i adekvatan izlagački prostor.\n"Potrebno je za naredni Sajam kamena obezbediti bar još jednu halu, ali i uređen spoljašnji prostor na kome se mogu izlagati i blokovi, mašine i oprema za eksploataciju, preradu i transport kamena", rekao je Đajić.


Saobraćaj u Srbiji umerenog intenziteta; Moguća magla duž rečnih tokova, kotlina i klisura – SveVesti.net\nSaobraćaj u Srbiji umerenog intenziteta; Moguća magla duž rečnih tokova, kotlina i klisura\nProdužavaju se radovi do 15. februara, koji će se u sklopu redovnog održavanja izvoditi u periodu od 9 do 14 časova, na Valjevskom putu (GO Obrenovac), na deonici Lončanik – Obrenovac.\nOd 6. do 10. februara, u vremenskom periodu od 7 do 16 časova, izvodiće se radovi na postavljanju odbojne ograde, na auto-putu, na deonici petlja Ruma-petlja Sremska Mitrovica, u smeru ka Sremskoj Mitrovici.\nRadovi će se izvoditi u pokretu, u zaustavnoj saobraćajnoj traci, a saobraćaj će se odvijati voznom i preticajnom saobraćajnom trakom. Do 20. februara, na delu državnog puta I A reda broj 3, Beograd – Šid izvodiće se radovi na postavljanju saobraćajne signalizacije i sigurnosne elastične ograde u pojasu auto-puta (u zonama benzinskih stanica).\nU zoni radova za saobraćaj će biti zatvorena zaustavna traka, saobraćaj će se odvijati u voznoj i preticajnoj saobraćajnoj traci. Radovi (iskop temelja, betoniranje rešetki i montaža tabli) se izvode svakog dana od 8 do 16 časova, ukoliko vremenski uslovi dozvole, u zonama sledećih benzinskih stanica: – „Adaševci” (leva strana), „Pećinci” (desna strana), „Krnješevci” (leva strana).\nRadovi će biti obezbeđeni po šemama kratkotrajne dnevne vertikalne saobraćajne signalizacije za obezbeđenje radnog prostora.\nDo 20.02.2021. godine, na delu državnog puta I A reda broj 1, Novi Sad – Beograd – Niš izvodiće se radovi na postavljanju saobraćajne signalizacije i sigurnosne elastične ograde u pojasu auto – puta (u zonama benzinskih stanica).\nMoguća magla duž rečnih tokova, kotlina i klisura\nU Srbiji postoji mogućnost pojave magle na putevima, a pogotovo na deonicama koje se prostiru duž rečnih tokova, kotlina, klisura kao i na putnim objektima preko reka, saopšteno je večeras iz Javnog preduzeća ”Putevi Srbije”.\nNapomena za Požegu – preporučuje se oprezna vožnja na državnim putevima IB reda broj 23 i IB reda broj 21 zbog mogućih osulina.\nAuto-put E-75, petlja Grdelica – petlja Predejane, kod mesta Boćevica, radovi na održavanju puta, za saobraćaj je biti zatvorena kolovozna traka Niš-Vranje između službenih prolaza, dok se saobraćaj odvija dvosmerno u kolovoznoj traci Vranje-Niš.\nU Staroj Pazovi u zoni postojećeg putnog prelaza i delu ulice Ćirila i Metodija, od 25. januara je na snazi obustava saobraćaja zbog početka izgradnje nadvožnjaka.\nAlternativni putni pravac za vreme obustave saobraćaja je put Stara Pazova – Inđija i Inđija – Putinci.\nPrema informacijama Uprave granične policije u 17.15 časova, na graničnom prelazu Batrovci, na izlazu, zadržavanje za teretna motorna vozila je 60 minuta.\nZaječar (Vrška čuka) – Knjaževac (Kalne), do 1. novembra , radovi na mostovima, na lokacijama: selo Vratarnica, naizmenično propuštanje vozila pomoću semafora; most preko Jelašničke reke, naizmenično propuštanje vozila pomoću znakova za prvenstvo prolaza; i u blizini mesta Mali izvor, Minićevo, Gornje Zuniče i skretanje za Debelicu i Jakovac, odvijanje saobraćaja preko devijacija.\nPrevious Institut u Kamenici: ECMO – aparat koji privremeno zamenjuje pluća\nNext Na području Kikinde aktivno 258 slučajeva zaraze, vakcinisano 5.700 građana


USAID Projekat vladavine prava sudovi i mediji\nU Kragujevcu je danas, 10.05.2019, održan okrugli sto ’Odnos suda i medija’, u organizaciji Vrhovnog kasacionog suda, Udruženja novinara Srbije i Organizacije za evropsku bezbednost i saradnju (OEBS). Odnos ova dva garanta slobode u svakom modernom, demokratskom društvu zasnovanom na vladavini prava prolazi kroz različite faze u poslednjih nekoliko decenija koliko traje proces tranzicije u Srbiji ali ga uglavnom karakterišu međusobno nedovoljno poznavanje, razumevanje, kao i komunikacija koja je daleko od zadovoljavajuće. Ovo je jedna od polaznih premisa koju su definisali panelisti na okruglom stolu koja je predstavljala polaznu tačku za sve prezentacije i dalju diskusiju.\nNa početku skupa, koji je okupio oko 50 predstavnika sudova i medija sa teritorije kragujevačke apelacije, govorili su predsednica Apelacionog suda u Kragujevcu, Dubravka Damjanović, šefica odeljenja za medije Misije OEBS-a u Srbiji, Gordana Janković, i predsednik Udruženja novinara Srbije i glavni i odgovorni urednik portala ’Pištaljka’, Vladimir Radmirović. Svi uvodničari su naglasili potrebu za većom otvorenošću i spremnošću sudova, kako za komunikaciju sa javnošću, tako i za kritike koje dolaze od strane javnosti, a samim tim i medija. Isto tako i mediji moraju biti spremni da poštuju važnu ravnotežu koja mora da postoji između interesa, ili prava javnosti da zna i zaštite interesa postupka, prava stranaka u postupku na privatnost, naročito žrtava i maloletnih lica, te pretpostavke nevinosti.\nU drugom panelu, Milena Milović Blagojević, direktor komunikacija na USAID-ovom Projektu vladavine prava predstavila je Komunikacionu strategiju Visokog saveta sudstva i sudova koja je uz podršku Projekta nastala prošle godine, naglašavajući potrebu za uspostavljanjem kontinuirane, dvosmerne komunikacije sudova ka građanima i medijima koja počiva na strateškom i održivom pristupu komunikaciji u sudovima. Moma Ilić, novinar, i Vanja Rodić, viša savetnica za evropske integracije i međunarodne projekte Vrhovnog kasacionog suda, predstavili su rezultate Analize javnosti rada sudova tokom koje su se bavili izveštavanjem medija o radu sudova i kompetencijama novinara u ovoj oblasti.\nOkrugli sto se bavio i temama granica dozvoljenog komentarisanja sudskih postupaka i pravila i prakse Evropskog suda za ljudska prava i postojeće prakse u domaćem sistemu, kao i temom govora mržnje i izazovima sudske prakse u kojima se novinari pojavljuju kao oštećeni. Sudija Vrhovnog kasacionog suda, Katarina Manojlović Andrić, istakla je da novinari mogu i treba da kritikuju odluke sudova, i prvostepene i pravosnažne, ali da ta kritika mora uzeti u obzir sva ograničenja i pravila postupka i mora počivati na istinitim, proverenim informacijama.\nIrena Garčević, sudija Apelacionog suda u Beogradu, govorila je o slobodi izražavanja, potencijalnim zloupotrebama i delikatnoj ravnoteži između prava javnosti da zna i opravdanosti ili neopravdanosti iznošenja informacija o sudskim predmetima da bi se zadovoljile potrebe određenih segmenata javnosti.\nNaredni okrugli sto na ovu temu biće organizovan 21.06.2019. u Nišu.


Pep pronašao zamenu za Kompanija u Nemačkoj! - Sportske.net\nPep pronašao zamenu za Kompanija u Nemačkoj!\nSiti sprema ponudu za štopera iz Bundeslige.\nSve je spremno za rokadu u Juventusu, Paratići rezervisao kartu za Englesku!Ređaju se potpisi na "Etihadu"!Volite Kantea? E pa, novo pojačanje Sitija je najskromniji fudbaler na svetu!Zvanično - novi potpis na Etihadu, Pep blista!Gvardiola "prepisao" od Reala, dovodi norveško čudo od deteta!\nKako prenose nemački mediji, Pep Gvardiola je zainteresovan za štopera Borusije Menhengladbah Nika Elvedija.\nVensan Kompani je napustio redove "Građana" i vratio se u Anderleht, gde će obavljati ulogu igrača-trenera.\nGvardiola želi da angažuje zamenu za iskusnog Belgijanca, a izbor je pao na švajcarskog internacionalca.\nElvedi je u Gladbah stigao iz Ciriha pre četiri godine za četiri miliona evra, sjajno je napredovao u Borusiji, pa su u poslednjih par meseci brojni evropski klubovi pokazali interesovanje za njegove usluge.\n"Sajdžija" ima ugovor sa Menhengladbahom do leta 2021. godine, njegova vrednost se procenjuje na 30 miliona evra.\nNiko Elvedi je u sezoni za nama upisao 30 nastupa u Bundesligi, postigao je dva gola i upisao jednu asistenciju.


Popularna muzička zvezda obeležila je karijeru brojnih mladih muzičkih i glumačkih zvezda\nNajveća balkanska zveezda, folk pevačica Svetlana Ceca Ražnatović već godinama i decenijama unazad prisutna je na srpskoj sceni, na koju je dočekala brojne mlade zvezde, kako muzičke tako i glumačke zvezde srpske scene.\nVeliki srpski glumici, Viiktor Savić i Vuk Kostić kao izuzetno mladi stupili su na glumačku scenu Srbije i istakli se na malim ekranima. Kao izuzetno mladi, već tada su naišli na simpatije brojnih kolega koji su ih rado podržali na putu slave.\nTako je nedavno osvanula fotografija stara najmanje deset godina na kojoj su upravo Vuk Kostić i Viktor Savić u zagrljaju Svetlane Cece Ražnatović. Po svemu sudeći, bilo je reč o dobrom provodu i dobrom raspoloženju.\npoznate dame sa kojima je bio Vuk Kostić\nCeca ponosna: Željko Ražnatović slavi prvi rođendan, a slavlje plaćeno 15.000 evra (FOTO)


OPĆINA STARI GRAD SARAJEVO: ZA SMEĆA PO GRADU KRIVICU SNOSI KANTONALNA VLAST I KJKP RAD | Hayat.ba\nIstiču da, iako su nebrojeno puta pozivali nadležno kantonalno preduzeće Rad da uspostavi kvalitetniji i efikasniji sistem odvoza smeća iz ove općine, to se nažalost nije desilo, te su opet suočeni sa velikim količinama otpada na ulicama.\nOpćina, kao jedinica lokalne samouprave, ni na koji način nije nadležna za odvoz smeća, te direktnu krivicu za ovakvo stanje snosi kantonalni nivo vlasti pod čijom upravom je nadležno kantonalno preduzeće. Istovremeno, svjesni smo i indolentnosti i bahatosti pojedinih građana koji javnu površinu doživljavaju kao deponiju za odlaganje svih vrsta otpada i svega što im je suvišno u njihovim domovima. S obzirom na to da naši brojni apeli nisu urodili plodom, pozivamo nadležne inspekcijske i policijske organe na efikasnije djelovanje na terenu i najoštrije sankcionisanje svih prekršitelja – navode iz Općine Stari Grad.\nIstiču da je bacanje otpada na nedozvoljenim mjestima, kao i stvaranje nelegalnih deponija necivilizovano i neljudsko ponašanje, odraz nekulture i da zaslužuje zakonom propisane sankcije.\nKantonalno javno komunalno preduzeće Rad dva puta godišnje provodi akciju odvoza kabastog otpada. I pored toga, svjedoci smo da se na ulicama konstantno nalazi kabasti otpad prislonjen uz kontejnere. Ukoliko ove akcije nisu dovoljne, nadležno preduzeće mora povećati godišnji broj akcija, a svaki građanin koji prekrši zakon i odloži otpad mimo najavljenih termina mora biti sankcionisan – ističu, te dodaju:


Imamo, s jedne strane, integraciju u Evropu i, u isto vreme, dezintegraciju kod kuće: Incko\nSeparatisti koji pokušavaju da podele Bosnu i Hercegovinu po etničkim linijama mogli bi ugroziti njene napore da se pridruži Evropskoj uniji i primorati međunarodne sile na intervenciju, izjavio je za Reuters visoki predstavnik međunarodne zajednice za Bosnu i Hercegovinu Valentin Incko.\nEvropska unija je pre tri meseca prihvatila aplikaciju Bosne i Hercegovine za priključenje EU, a prošle sedmice zemlja je preduzela prve korake u, izvesno je, dugotrajnom procesu pristupanja. Međutim, nedavno su srpski i hrvatski nacionalisti intenzivirali pozive na podelu zemlje po etničkim linijama.\n“Imamo, s jedne strane, integraciju u Evropu i, u isto vreme, dezintegraciju kod kuće”, kazao je Valentin Incko, dodajući: ”Ukoliko bi se to desilo mogao bi biti usporen proces približavanja Briselu, jer, dezintegracija je jača od integracije. Intervenisali bismo ukoliko bi crvene linije bile prekoračene, ako bi (bosanski Srbi) raspisali referendum o nezavisnosti”, rekao je Incko.\nVisoki predstavnik raspolaže širokim rasponom ovlašćenja kako bi delovao protiv narušavanja Dejtonskog sporazuma, a koje su zamišljene da očuvaju BiH kao jedinstvenu državu sa Sarajevom kao nepodeljenim glavnim gradom.\nUpitan o mogućnosti eventualne vojne intervencije u slučaju secesije, Incko je rekao da bi se radije držao mirnih rešenja, poput međunarodnog pritiska.\nMeđutim, neke zapadne diplomate, navodi Rojters, izjavile su da bi u slučaju secesije bosanskih Srba Incko imao ovlašćenja da pozove strane trupe kako bi sprečile oružani sukob.\nAgencija podseća da se u Bosni i Hercegovini u EU misiji očuvanja mira nalazi još oko 200 vojnika.


Inicijativa mladih: Dveri izmišljaju LGBT+ paradu u Čačku | Autonomija\n"Svaka reč u saopštenju Dveri je lažna, maliciozna i za cilj ima potpirivanje mržnje prema LGBT+ populaciji"\nInicijativa mladih za ljudska prava (YIHR) saopštila je danas da su netačne tvrdnje Srpskog pokreta Dveri da će biti održana LGBT+ parada u Čačku pod sloganom „Ne odričem se“ i ocenila da takve izmišljene tvrdnje kao „tipično širenje mržnje kroz lažne vesti, uobičajna praksa ekstremne desnice širom sveta“.\n„Srpski pokret Dveri izmišlja vesti i obmanjuje građane kako bi proizveo mržnju i netrpeljivost koja je oduvek bila jedina politika koju imaju. Karavan ‘Ne odričem se’, u okviru koga su se održali iznenadni mini-Prajdovi centralnim ulicama devet gradova, završen je uoči Beograd Prajda 15. septembra, i održavanje u Čačku nije ni bilo planirano“, navodi se u saopštenju.\nYIHR je ocenio saopštenje Dveri kao međupartijsku borbu sa čelnicima grada Čačka i dodao da je i kao takvo apsolutno nedopustivo pošto je „svaka reč u njemu lažna, maliciozna i za cilj ima potpirivanje mržnje prema LGBT+ populaciji i aktivistima i aktivistkinjama za ljudska prava“.\n„U parlamentarnoj proceduri nalaze se tri zakona koja su ključna za pomeranje prava LGBT+ osoba sa mrtve tačke: Predlog zakona o registrovanim istopolnim partnerstvima, Predlog zakona o rodnom identitetu i predlog izmena i dopuna Porodičnog zakona“, navodi se u saopštenju i pozivaju sve partije i poslanici da se angažuju kako bi se ti predlozi našli na dnevnom redu sednice Skupštine Srbije.\n„Našom kampanjom ‘Ne odričem se’ želimo da ohrabrimo što veći broj građana Srbije da svoje identitete slobodno i mirno izražavaju bilo da žive u Čačku ili bilo kom drugom gradu Srbije“, poručuje se u saopštenju.\nGradska organizacija opozicione stranke Dveri saopštila je juče da je, prema njihovim informacijama, LGBT+ parada u Čačku zakazana za 27. septembar, sa čim javnost nije upoznata, i pozvala Čačane da njihov odgovor bude „parada porodičnog ponosa“.


Sa jedne od sednica Vlade Srbije\nVlada Srbije odbila je ponuđeno rešenje za Kosovo, ali predlaže hitan nastavak dijaloga sa Prištinom uz posredstvo Evropske unije.\n„Ne“ Briselu državni vrh kalio je ne samo sa predstavnicima parlamentarnih partija nego i sa srpskim patrijarhom, ali i predsednikom Republike Srpske Miloradom Dodikom. Pravo iz Patrijaršije Srpske pravoslave crkve državni čelnici stigli su na sednicu Vlade na kojoj je premijer Ivica Dačić preneo da je ponuda za sporazum sa Prištinom neprihvatljiva.\n"Vlada Srbije ne može da prihvati principe koji su usmeno predočeni pregovaračkom timu Beograda, jer ne garantuju punu bezbednost, opstanak i zaštitu ljudskih prava Srba na Kosovu. Dogovor zasnovan na ponuđenim principima nije sprovodiv tako da njegovo prihvatanje ne bi dovelo do konačnog i održivog rešenja", rekao je Dačić.\nIvica Dačić na sednici Vlade 8. aprila 2013.\nA zašto Beograd ne može da prihvati ponuđeno? Odgovor je pružio potpredsednik Vlade Aleksandar Vučić tvrdeći da pojedini delovi sporazuma ne uvažavaju ni minimum nacionalnih interesa.\n“Ono što Srbija ne može da prihvati to je dodavanje opština severnom Kosovu, dakle četiri severnokosovske opštine za koje oni kažu da ne mogu da ih priznaju zbog njihovih administrativnih podela. Dakle, reč je o severnoj Mitrovici, Leposaviću, Zvečanu i Zubinom Potoku. Nismo dobili nikakav odgovor o prisustvu ili neprisustvu oružanih snaga Kosova. Nemamo dovoljno jasan odgovor, ne kažem da smo tu daleko, oko obrazovanja i zdravstva. Mislim da je tu potrebno samo pojašnjenje i da tu prosto nismo daleko. Ono što je još neophodno da se dogovori, postoje razlike u onome što oni nazivaju panelima ili komorama, oko drugostepenih sudova, sudova gde se međusobno tuže i sude Srbi. Mi tražimo Apelacioni sud za severnu Mitrovicu”, rekao je Vučić.\nU međuvremenu je premijer, kako prenose agencije, rekao za "Frankfurter algemajne cajtung" da bi Srbija mogla, na osnovu dogovora sa Prištinom, da usvoji ustavni zakon koji bi omogućio prebacivanje ovlašćenja vladi u Prištini, a u skladu sa ustavom Srbije.\nI dok su kod domaćih zvaničnika dominantne izjave da Srbije neće poniženje, ali hoće da razgovara kako bi se našlo rešnje, šef delegacije Evropske unije u Srbiji Vensan Dežer poručuje da sporazum Beograda i Prištine nije ultimatum i da je EU spremna da nastavi proces pridruživanja Srbije toj zajednici.\n“Nema ultimatuma, nema sudnjeg dana... treba da ostavimo histerične komentare iza nas i neophodno je da se usredsredimo na otvorena pitanja na konstrukitavan i dalekovidan način. Očigledno je da Srbija u ovom procesu nije sama, jasno je da Srbija ima mnogo prijatelja, ne samo onih pet država (Evropske unije) koje nisu priznale Kosovo, već isto tako i ostale članice EU koje žele da vide budućnost Srbije unutar Unije”, naveo je Dežer.\nOdbacivanje sporazuma očekivano\nBeogradski zvaničnici su do sada više puta naglašavali da neće ugroziti evropski put Srbije, ali kako se približavala odluka o sporazumu kojim je trebalo da se reši problem paralelnih srpskih institucija na severu Kosova, sve su bile glasnije i izjave da neće izdati ni državne nacionalne interese. Pa su tako od čelnika iz Vlade stizale poruke da je Srbija u živom blatu ili da nas čeka 11 dana pakla.\nSa protesta u Beogradu protiv prihvatanja sporazuma sa Kosovom, 8. april 2013.\nVlast u Srbiji pokušava da dobije dodatno vreme, ocenjuje za Radio Slobodna Evropa, sociološkinja Vesna Pešić.\n“Ta drama oko sporazuma i svega što se dešavalo je malo preterana. Mislim da uopšte nije trebalo primeniti tako velike reči poput ultimatuma, živog blata i sl. Malo su preigrali celu priču. Mislim da je moglo da se kaže da ponuda nije zadovoljavajuća, da će pokušati da nastave pregovore. Zašto je moralo toliko da se drami, kao biti ili ne biti. Mislim da je preterano, suviše je velika pažnja data, kao da je to strašno veliki događaj. Ono što jeste stvarno problematično je to što mi se čini da nismo dovoljno shvatili da je Kosovo propala stvar i da su to manje više uglavnom samo izgubljene bitke. Postoji nekakav srpski interes, da se ta manjina zaštiti, da ljudi dobiju neka prava da bude lakše da se to sve prebrodi, ali mislim da nema neke šanse da mi i dalje zamišljamo kako nećemo dati Kosovo”, kaže Vesna Pešić.\nZa sociologa Jova Bakića je međutim, odbacivanje sporazuma posle svega očekivano.\n„Čini se da su bili prilično neprijatno iznenađeni sadržajem ponude i zaista ponuda jeste imala neobičan oblik, po onome što smo čuli, tu nema nikakvog jasno definisanog predloga, nema papira na kome je naspisano nešto crno na belo nego je nešto čitano na sastanku, i sa te strane nije neobično što je odbijeno. Meni se čini da je ova vlast spemna na značajne ustupke, ali nije spremna da na kraju pregovora njače“, ocenjuje Bakić.\nDržavni čelnici javnosti predstavljaju kako su na teškim mukama zbog odluke o sporazumu sa Prištinom, čiji izostanak za sobom povlači i izostajanje datuma za početak pregovora sa EU. Sociološkinja Vesna Pešić međutim, upozorava da je Dačiću i Vućiću falilo hrabrosti.\n“Trebalo je imati srca pa izgurati, ako si ti sada Vlada, a imaš više želje da to pitanje rešiš i da Srbija postane moderna država, kako kaže Vučić, onda mora da se učini malo više za to“, zaključuje Vesna Pešić.\nSednica Vlada u delu na kojem je donet stav o pregovorima o Kosovu bila je otvorena za medije.\nPogledajte komentare (92)


Djukić: Želimo trofej u Kupu\nposlao Redakcija dana мар 14, 2018 Izmenjeno нов 16, 2018\nTrener fudbalera Partizana Miroslav Djukić rekao je danas da njegova ekipa želi da odbrani trofej u Kupu Srbije i da u predstojeću utakmicu četvrtfinala protiv Javora ulazi maksimalno motivisana.\n„Veoma bitna utakmcia za nas. Želimo trofej, jer Partizan živi od trofeja. Igramo protiv Javora koji može da nam zada mnogo poteškoća, ali mi želimo da potvrdimo dobru seriju, da smo na dobrom putu za oporavak, da samo bolji iz utakmice u utakmicu“, rekao je Djukić novinarima u Sportskom centru Teleoptik.\nPartizan će sutra gostovati Javoru u Ivanjici u četvrtfinalu Kupa Srbije.\n„Mi moramo da idemo na trofeje, tako je i u Kupu. Javor je igrao dobro protiv Rada, ali su onda usledile dve greške u odbrani i primili su dva gola. Defanzivno su čvrsta ekipa, ukomponovani, agresivni, s brzim kontrama iz kojih mogu da nas ugroze. Sigurno je da ćemo vežabati i penale, jer moramo sve da predvidamo, ali mi bismo da u prvih 90 minuta sve rešimo“, dodao je Djukić.\nTrener crno-belih je dodao Bojan Ostojić, Zoran Tošić i Milan Mitrović sigurno neće igrati protiv Javora, a da je Sejduba Suma „juče počeo da trčkara“ i da je njegov nastup neizvestan.\nUtakmica izmedju Javora i Partizana igraće se sutra od 13.00 u Ivanjici.\nNa opasku novinara da treneru Partizana ne pristaju reči poput „džukački i dripački“, kada je komentarisao natpise u medijima da je klauzula u slučaju njegovog otkaza 600.000 evra, Djukić je rekao da je morao da se spusti na taj nivo, jer ga nisu razumeli kao gospodina.\n„Kada pričate kao gospodin, ‘španski gospodin’ očekujete i da se prema vama obraćaju kao gospodinu, ali nekada morate da se spustite na taj drugi nivo, da postnete srpski dripac da bi vas razumeli… Pošto vidim da su me svi lepo razumeli, to je onda to“, dodao je Djukić.


Tag / Kazne / Vesti online\nZvezda i Partizan ponovo kažnjeni\nDisciplinska komisija Fudbalskog saveza Srbije izrekla je nove kazne Crvenoj zvezdi i Partizanu.\nU ovom mestu ne kažnjavaju vozače, a oni samo jurcaju\nNakon što su se žitelji požalili da mnogi jurcaju njihovim krajem, vlasti italijanskog sela Akvetiko postavili su kamere za merenje brzine.\nNakon zabrinjavajućih snimaka slede prijave\nNakon snimaka koji prikazuju da pojedini vozači voze preko pruge kada su rampe spuštene, Infrastruktura železnica Srbije odlučila da počne s podnošenjem prijava\nU Veneciji su ranije zabranjeni kiosci brze hrane, jedenje hrane usput ili na stepenicama, kao i brčkanje nogu u kanalima.\nUkoliko odlučite da sa Lalarije, prelepe plaže na grčkom ostrvu Skijatos, ponesete kamenčić kao suvenir, to bi moglo da vas košta i do 1.000 evra!\nNovi sistem kontrole vozača, "pljušte kazne"\n"Čemu kazne zbog Rusije? Nadam se da ih neće biti"\nPredsednik Srbije Aleksandar Vučić izjavio je danas da se nada da neće doći do toga da SAD, kako predsednik Tramp najavljuje, kažnjavaju zemlje, uključujući i Srbiju, koje nisu uvele sankcije...\nRigorozna kontrola tokom praznika: Patrole i presretači na putevima\nVozači oprez - statistika kaže da je u poslednjih pet godina za Urskrs stradala 31 osoba. Nove kazne se primenjuju a na magistralnim putevima je rigorozna kontrola.\nPolitika: Osuđeno 48 zbog vakcina, kazne i ispod minimuma\nMale boginje su odnele 12 života u Srbiji, a uprkos prvim sudskim presudama, problemi sa ovom bolešću ne prestaju, piše list "Politika". Kako se navodi, u Beogradu je osuđeno 48 roditelja zbog...


18.10.2021 u 11:47\nPolje u Kini sa hibridnim pirinčem, koji rađa dvaput godišnje, dalo je više od 1,6 tona po muu (oko 0,067 hektara) u dve vegetacione sezone u jednoj godini, čime je postignut novi rekord, objavila je Kineska medijska grupa. (EPA/Adrian Bradshaw) Kineski nacionalni centar za istraživanje i razvoj hibridnog pirinča, poznat i kao Istraživački centar za pirinač Hunan, objavio je rezultate procene sa probnog polja, prikazujući prinos pirinča u kasnoj sezoni 936,1 kilogram po muu. Ukupan prinos neobrađenog polja ove godine dostigao je 1,6 tona po muu. Agronoma Juen Lungpinga (EPA/Adrian Bradshaw) Prinos je oborio prošlogodišnji rekord od oko 1,5 tona, tako da je sada Kina zemlja sa najvećim prinosom hibridnog pirinča u svetu. Hibridni pirinač sa dvostrukom žetvom razvio\n12.06.2021 u 14:17\nŽetva pšenice će kasniti, počeće oko 10. jula\nŽetva pšenice u Srbiji će ove godine kasniti u odnosu na ranije i očekuje se da će početi tek oko 10. jula, procene su udruženja „Žita Srbije”. – Pšenica sa vegetacijom kasni zbog hladnog vremena tokom proleća i temperatura nižih od petogodišnjeg proseka – izjavila je za „Politiku” Sunčica Savović iz udruženja „Žita Srbije”. Prema njenim rečima, u našoj zemlji žito je zasejano na oko 25.000 hektara više nego prošle godine, a očekuje se prosečan prinos od oko 4,5 tone po hektaru – do najviše pet na nivou cele zemlje. U najboljem slučaju, ovogodišnji rod bi iznosio 2. 975.000 tona, što bi i u ukupnim količinama doneo nešto bolji rezultat budući da su i površine veće. Prolećni usevi, prema trenutnim podacima kojim raspolaže to udruženje, na poljima izgledaju dobro. Pšenica je trenutno\n30.09.2020 u 09:04\nZbog straha od korone gomilaju se zalihe žitarica\nIako će konačni podaci o prinosima u ovoj godini biti objavljeni u martu 2021, već sada je jasno da je Srbija, kada je reč o žitaricama, imala uspešnu godinu, posebno za ratare koji su sejali žito i kukuruz. Prema rezultatima Republičkog zavoda za statistiku od 5. septembra ove godine, u Srbiji je ostvarena proizvodnja pšenice od 2,9 miliona tona, što je za 17,3 odsto više u odnosu na prošlu godinu. Očekivana proizvodnja kukuruza je oko osam miliona tona ili 9,6 procenata više u odnosu na 2019. U poređenju sa prošlom godinom, očekuje se veća proizvodnja soje (15,1 odsto), a manja suncokreta (8,8 procenata) i šećerne repe (10,5 odsto). U odnosu na desetogodišnji prosek (2010–2019), proizvodnja pšenice je veća za 17,8 odsto, kukuruza za 29,4, suncokreta za 26,3 i soje za 60,3\n19.08.2020 u 13:32\nNastavlja se kampanja „Ne pali strnjiku”\nMinistarstvo zaštite životne sredine, Ministarstvo poljoprivrede, šumarstva i vodoprivrede i Ministarstvo unutrašnjih poslova ove godine nastavljaju sa aktivnostima na jačanju svesti javnosti o štetnim posledicama zakonom zabranjene prakse paljenja žetvenih ostataka na otvorenom. U zajedničkoj kampanji koja se realizuje uz podršku Globalnog fonda za životnu sredinu (GEF) i Programa Ujedinjenih nacija za razvoj (UNDP), kreiran je promotivni materijal i video klip, s ciljem da ukaže na ovaj problem, i apeluje na građane da u okviru svoje poljoprivredne delatnosti ne pale strnjiku. - Ukoliko obezbedimo da ove informacije i vizuelno upečatljiv apel stigne do što više građana, to je šansa za promenu navika i ponašanja veća, navodi se u saopštenju Ministarstva za zaštitu životne\nUmesto burnih rasprava o prosečnim prinosima pšenice u Srbiji i često oprečnih podataka o ukupnom rodu koji se iznose u javnosti, uoči nove setve trebalo bi razmišljati kako da se poboljša kvalitet domaćeg žita. Ovo je ukratko i glavna poruka analize stanja na tržištu pšenice koju su potpisali jedan od naših vodećih stručnjaka za strna žita profesor dr Miroslav Malešević, profesor dr Radivoje Jevtić, dr Vladimir Aćin i dr Milan Mirosavljević s Instituta za ratarstvo i povrtarstvo u Novom Sadu. Kako se navodi u pismu koje je dostavljeno našoj redakciji, do naredne setve ostaje sve manje vremena pa je prilika da se ponovo ukaže na sve slabosti domaće proizvodnje pšenice. Njihovo otklanjanje, dodaju, izvan je mogućnosti ratara, ali su u velikoj meri u nadležnosti države. – Najmanje\n02.08.2020 u 11:00\nRekordni prinosi pšenice\nSvi meseci iza nas pokazali su da Srbija ne samo da ima dovoljno hrane za sebe, nego ima da izveze za sve okolne zemlje, rekao je danas ministar poljoprivrede Branislav Nedimović. Tokom gostovanja na TV Prva, Nedimović je kazao da se roba bez problema transportuje i da su sve granice za robu otvorene, ocenjujući da poljoprivredna proizvodnja na jesen neće imati nikavih problema zbog koronavirusa. Naveo je da je prinos pšenice bio pet tona po hektaru i da Srbija ima tri miliona tona pšenice, a potrebe su joj između 1,3 i 1,4 miliona tona. Na pitanje o stagnaciji cena pšenice, odgovorio je da je u Srbiji otvorena tržišna ekonomija, a pšenica berzanska roba, prenosi Tanjug. „Sad se vidi koliko je važno što smo ljude tokom korona krize pustili u njive da rade. Poljoprivreda je\n02.07.2020 u 12:41\nPrvi rezultati žetve pšenice ohrabruju, opasnost od kiše\nU Srbiji je počela žetva pšenice, a prvi rezultati ohrabruju, jer podaci sa terena pokazuju da su dobri i prinosi i kvalitet zrna, kažu u Institutu za ratarstvo i povrtarstvo Novi Sad i navode da se procenjuje da će ovogodišnja proizvodnja biti veća od 2,5 miliona tona. Republički zavod za statistiku je objavio da se na osnovu stanja useva sa kraja maja očekuje proizvodnja pšenice od 2,66 miliona tona, što je za 5,3 odsto više u odnosu na proizvodnju ostvarenu u prošloj godini, a u Institutu napominju da bi bilo vrlo dobro da u naredne dve nedelje, do kraja žetve, ne bude padavina, s obzirom da svaka kiša utiče na smanjenje kvaliteta žita. Po zvaničnim podacima, pod pšenicom je 580.000 hektara, a rukovodilac Odeljenja za strna žita u Institutu za ratarstvo i povrtarstvo Radivoje


RTS :: Vučić o izborima: Dali smo sve što je traženo, i malo više\nPolitika Vučić o izborima: Dali smo sve što je traženo, i malo više\nnedelja, 15. dec 2019, 12:50 -> 14:47\nSve što je traženo, dali smo, i još malo više, jer se ne plašimo konkurencije i jer nerad ne može da pobedi rad, rekao je predsednik Aleksandar Vučić govoreći o izbornim uslovima.\nAleksandar Vučić je, odgovarajući na pitanja novinara o izborima nakon početka radova na izgradnji Moravskog koridora, rekao: "Sve što je traženo, dali smo. I malo više. Želimo razvoj demokratije u zemlji i ne plašimo se konkurencije. Nerad ne može nikad da pobedi rad. Neka ljudi ne brinu, to je dobro i važno za našu zemlju", rekao je Vučić.\nIstakao je da je bilo važno da se učini sve što će doprineti razvoju demokratije u zemlji.\nPredsednik se danas, obilazeći gradilište, osvrnuo na mehanizaciju koja će izvoditi radove i primetio "vezu" jednog bagera sa pobednikom na nedavnim izborima u Velikoj Britaniji, Borisom Džonsonom.\nVučić se obratio direktoru "Puteva Srbije" Zoranu Drobnjaku i rekao mu da je isti tip bagera, JCB, vozio i Boris Džonson pre sedam dana.\n"I vidiš kako ih je pregazio na izborima", primetio je Vučić i izrazio je nadu da će Džonson doći u posetu Srbiji.\nVrhovni interes – očuvanje mira\nPovodom najnovijih izjava albanskih političara sa KiM, poput Kurtijeve da neće dati Srbiji nikakav ustupak, niti teritoriju, Vučić je rekao da su to "ozbiljni ljudi koji znaju šta su interesi njihovog naroda, ali i da mi znamo šta su naši interesi".\nPoručio je da je za Srbiju vrhovni interes očuvanje mira, jer je samo u miru moguć napredak.\n"Naš vrhovni interes je mir. Sve što sam govorio o napretku naše ekonomije možemo imati samo u miru. Ko misli da treba da se busamo u prsa i kažemo da smo jači – taj se vara. Volim da misle da su oni mnogo jaki, a mi slabi", naveo je predsednik.\nBolje je, kaže, da budemo odgovorni i ozbiljni, da znamo šta su naši nacionalni interesi.\n"Neću da ih vređam. Naš interes je da pomognemo srpskom narodu da opstane na KiM, da bude manje incidenata, manje presuda za verbalne delikte. Bolje da sude meni nego našim ljudima na KiM", objasnio je on.\nKazao je da njega uvek brinu dela, a ne reči, i da veruje da će Srbija imati snage da sačuva mir.\n"Taj mir je uslov da možemo da napredujemo, decu da sačuvamo, da ne odlaze u inostranstvo i da deo naših građana vraćamo iz inostranstva. Imamo prve velike primere kompanija koje su vratile po 50 momaka i devojaka iz inostranstva, IT stručnjaka. To mora da bude masovnije, a radićemo na daljem povećanju rasta naše ekonomije, plata, penzija, socijalnih davanja", rekao je Vučić.\nNajveći rast u Evropi i u poslednjem kvartalu\nPredsednik je istakao da je u oktobru Srbija ostvarila najveći privredni rast u celoj Evropi i da veruje da će to biti slučaj i sa celim poslednjim kvartalom ove godine.\n"Nije to košarka, vaterpolo ili tenis... Mala Srbija, koja je obično bila neuspešna, imala je najveći rast u Evropi", kazao je on na svečanosti otvaranja radova na Moravskom koridoru.\nRekao je da je Srbija to uspela, posle 100 godina zaostajanja za svetom.\n(nedelja, 15. dec 2019, 21:55) - Nikoletka [neregistrovani]\nOvim putevima imamo nameru da vratimo mlade i uverimo da je Srbija zemlja dostojna njihove buducnosti.\n(nedelja, 15. dec 2019, 17:27) - Sinisa [neregistrovani]\nNajvaznije da izbori budu u skladu sa zakonom i onako kako zakon kaze,taj zakon je i donela sadasnja opozicija a ondasnja vlast.\n(nedelja, 15. dec 2019, 16:33) - anonymous [neregistrovani]\nКада је реч о изборима, у медијској сфери се ништа није променило.\n(nedelja, 15. dec 2019, 14:46) - anonymous [neregistrovani]\nDali ste sve što je traženo, i malo više, još samo da im date svoj plan i program kao i da naterate građane da im veruju i daju podršku na izborima.\n(nedelja, 15. dec 2019, 14:36) - Graje [neregistrovani]\nSrbija ima najveći ekonomski rast u Evropi, Srbija se danas radi i razvija se. Srbiji treba da mlada radna snaga ostane, i da se Srbija razvija. Izgradnja moravskog koridora doneće nove investicije nova radna mesta, nove fabrike, i izgradnju novih turističkih kompleksa, i obnoviće već postojaće. srbija postaje centar ulaganja.\n(nedelja, 15. dec 2019, 13:58) - Zaki [neregistrovani]\nVučić je dosta truda i rada uložio da bi Srbija bila ovo što je danas. Narod je to i prepoznao, jer je svestan da Vučić zastupa samo njihove interese i bori se da velikim i korisnim ulaganjima zadrži mlade u Srbiji.\n(nedelja, 15. dec 2019, 13:36) - OM [neregistrovani]\nDa bi neko mogao da ima podršku gradjana mora da im ponudi plan i program. Opozicija to ne nudi već godinu dana, a plus je već bila na vlasti i tokom nekoliko mandata se pokazala neuspešno u vodjenju države, pa zato nema prava da se buni i ljuti što SNS već godinama uživa sve veću podršku birača.\n(nedelja, 15. dec 2019, 13:21) - anonymous [neregistrovani]\nNaraod ce o tome da odluci...\n(nedelja, 15. dec 2019, 13:11) - anonymous [neregistrovani]\nSNS se nikoga ne plasi jer zna da je narod svestan istine i ko radi za njega!\n(nedelja, 15. dec 2019, 13:08) - Jokalica [neregistrovani]\nNajgore je što se ispunjavaju zahtevi manjine koja protestuje, ali razumem da se sve to radi kako sutra ne bi rekli da vlast neće da im udovolji, jer ih se plaši i kako ne bi izazivali nerede koji mogu da oslabe državu.\nRazgovori o saradnji Srbije i RS – "očuvanje mira nasušna potreba srpskog naroda"\nVučić: Izbori 19. ili 26. aprila\nVučić o zagađenju: Trebalo bi zabraniti dalji uvoz vozila sa "evro 3" motorima\nAlbanske partije sa juga Srbije na jednoj listi, dogovoreno u Tirani\nVučić čestitao Mišustinu: Uveren sam da ćemo nastaviti razvoj prijateljskih odnosa


Saradnja Inspektorata za rad i PKS na očuvanju zdravlja radnika i prevenciji - Vesti - HSE Portal\n30. Maj. 2021.\nInspektorat za rad Ministarstva za rad, zapošljavanje, boračka i socijalna pitanja i Privredna komora Srbije potpisali su Memorandum o saradnji kojim će se kreirati zajednički okvir za dijalog kompanija i Ministarstva.\nCilj je unapređenje primene radno-pravnih propisa, preventivne i savetodavne uloge Inspektorata, kao i smanjenje broja povreda na radu.\nVršilac dužnosti direktora Inspektorata za rad Milan Cvetkov rekao je da će se kroz obuke, stručnu podršku, razmenu znanja i iskustava, kao i zajedničke projekte u oblasti rada, uključujući stručno i dualno obrazovanje, povećati broj društveno odgovornih poslodavaca koji dosledno sprovode propise i daju prednost prevenciji.\n„Cilj Inspektorata je da unapredi savetodavno i preventivno delovanje, a potpisivanje Memoranduma o saradnji sa PKS je najefikasniji način da se to i realizuje“, rekao je Cvetkov i dodao da će to doprineti unapređenju opšte kulture bezbednosti i zdravlja na radu i radnih odnosa, kao i većem poznavanju i poštovanju propisa u oblasti rada.\nPredsednik PKS Marko Čadež rekao je da je potpisivanje Memoranduma potvrda dosadašnje dugogodišnje i uspešne saradnje sa Inspektoratom i da će se ovim definisati i pravac budućih zajedničkih aktivnosti u oblasti radnih odnosa, bezbednosti i zdravlja na radu, kao i drugih tema koje su u nadležnosti Inspektorata za rad, a bitne su za kompanije.\n„ Cilj je da kroz dobru komunikaciju kompanija i Inspektorata za rad prilagodimo neke propise novom vremenu i pojasnimo kompanijama koja su njihova prava i obaveze. Pre svega kada je reč o dualnom obrazovanju i definisanju radnih prava i obaveza poslodavaca prilikom zapošljavanja učenika koji uče i rade u sertifikovanim kompanijama“, rekao je Čadež.\nČadež je dodao da će Komora u saradnji sa Inspektoratom realizovati niz seminara i edukacija kako bi približila ovu temu poslodavcima, kao i druge teme iz oblasti radno-pravnih odnosa, nadležnosti Inspekcije rada pri obavljanju nadzora, bezbednosti, i zdravlja na radu.


HomeEkologijaIrena Vujović i gradonačelnik Vranja potpisali ugovore o dodeli opreme za sakupljanje i reciklažu otpada\n25/07/2021Redakcija BALKAN TVEkologija, Vesti0\nReč je se o 140 novih kontejnera i još toliko kanti za otpad, koji su danas uručeni javno-komunalnom preduzeću, a potpisivanju ugovora prisustvovala je i predsednica Vlade Ana Brnabić, saopšteno je iz Ministarstva.\nOna je najavila da će, osim danas uručene opreme, Ministarstvo sa 17,7 miliona dinara ove godine sufinansirati dva projekta u Vranjskoj Banji, čija će realizacija omogućiti da se na sistem grejanja na termalnu vodu priključi oko 60 novih stambenih objekata.\nTime će kotlovi u domaćinstvima koja se greju na drvo i ugalj biti zamenjeni, što će doprineti smanjenju emisije ugljen – dioksida i drugih štetnih materija u vazduhu koje dolaze od indvidualnih ložišta.\n„Vodimo računa o potrebama svih građana Srbije i trudimo se da pomognemo gradovima i opštinama da realizuju projekte koji podižu kvalitet života građana“, rekla je Vujović.\nMinistarka Vujović danas je sa predsednicom Vlade Anom Brnabić posetila postrojenje za prečišćavanje otpadnih voda u Vranju, kao drugu fazu rekonstrukcije Zdravstvenog centra „Vranje“ u okviru koje će biti izgrađena kotlarnica na biomasu.\nVujović je naglasila da je Zelena agenda za Srbiju prioritet i poručila da Grad Vranje može i u budućnosti da računa na podršku resornog ministarstva u realizaciji projekata koji imaju za cilj unapređenje životne sredine, navedeno je u saopštenju.


Do sada je u Partizan došao jedan novajlija - napadač Lenadre Tavamba, a uskoro bi trebalo da bude promovisan novi. Takođe, stramnac, ali sa iskustvom igranja u srpskom fudbalu. Reč je o levom beku Mohamedu el Moniru, nekadašnjem fudbaleru Jagodine (u dva navrata), koji je potom igrao za Dinamo iz Minska, a bio je i član fudbalske reprezentacije Libije na Afričkom kupu nacija 2012. godine. MONDO saznaje da je dogovor sklopljen i da bi on trebalo da pojača crno-bele. Sportski direktor Partizana Ivica Iliev zadržava rezervu u izjavi za MONDO, ali ističe:\n"Monir je interesantan igrač, koji ima kvalitet da bude fudbaler Partizana". Iako ima samo 24 godine, ovaj Libijac, ima iskustva, a zanimljivo, Partizan ga je želeo još pre dve godine, kada se vraćao u srpski fudbal. Završio je potom opet u Jagodini.


Brnabić: Ponosim se Vojskom Srbije i sistemom vojnog obrazovanja - Društvo - Dnevni list Danas\nPočetna » Društvo » Brnabić: Ponosim se Vojskom Srbije i sistemom vojnog obrazovanja\n5Piše: Beta 01. februara 2019. 12.47\nFoto: FoNet Vojska Srbije\nNa svečanosti u Domu garde u Topčideru, Ana Brnabić je kazala da se činom prijema na te studije pred polaznicima otvara viši nivo odgovornosti.\n„Danas ulazite u krug ljudi koji će u narednoj deceniji, politički ili profesionalno, biti odgovorni za razvoj sistema bezbednosti“, kazala je premijerka.\nOna je dodelila srpske srednjovekovne mačeve ministrima odbrane, unutrašnjih poslova i finansija, Aleksandru Vulinu, Nebojši Stefanovicu i Siniši Malom, kao bivšim polaznicima Visokih studija bezbednosti i odbrane, navodeći da primaoci tog priznanja u svakom trenutku moraju opravdati poverenje uloženo u njih.\nPodsecajući da se ove godine obeležava 20 godina NATO bombardovanja, premijerka Srbije je poželela da se više nikada ne ponovi da oružje bude upotrebljeno na „sraman način“.\nOna je izrazila zadovoljstvo što se na Visokim studijama bezbednosti i odbrane usavršavaju i polaznici iz BiH, Slovenije, Hrvatske ali i Alžira, navodeći da je to potvrda da regionalna stabilnost zavisi od dobre saradnje svih međunarodnih subjekata.\nAna Brnabić, priznanja, Vojska Srbije\n01. februara 2019. u 15.56\nVojno obrazovanje je na visokom nivou!\n01. februara 2019. u 15.57\nPolako se vraćamo u redove kad je Srbija bila vojna sila!\n01. februara 2019. u 15.58\nPonosni smo što imamo šaren spektar studenata iz svih krajeva sveta!\n01. februara 2019. u 16.19\nVojska Srbije je poslednjih godina znatno ojačala,opremljena je savremenom tehnologijom i kao takva je uvek spremna da reaguje i zaštiti svoje građane.\n10. februara 2019. u 14.14\nPo komentarima se vidi da su botovi dobili instrukciju i da rade. Nadam se da ovoga puta sendvič nije sa salamom od Matijevića. Premijerka i svi oko nje se u Vojsku i vojno obrazovanje razumeju kao ja u ginekologiju. To što se danas radi sa Vojskom predstavlja najcrnji period od stvaranja prvih naoružanih formacija na ovim prostorima.


Milenković svira sa Karamazovim na GAF-u : Nadlanu.com\nMilenković svira sa Karamazovim na GAF-u\nObjavljeno 12. jan 2011. / 00:00:00\nBEOGRAD, 12. januara 2011. (Beta) - Violinista Stefan Milenković održaće koncert sa bosansko-hercegovačkim lautistom Edinom Karamazovim 9. februara u Kolarčevoj zadužbini u okviru "Gitar art festivala" (GAF), čiji je ovogodišnji slogan "Inside".\nDirektor "GAF-a" Boško Radojković rekao je u sredu na konferenciji za novinare da će se Milenković i Karamazov predstaviti beogradskoj publici sa klasičarskim programom, i da koncert neće nalikovati na nedavnu saradnju violiniste i makedonskog rok gitariste Vlatka Stefanovskog.\nRadojković je istakao da je "povratak klasici programska koncepcija" ovogodišnjeg izdanja "GAF-a", koji će trajati od 8. do 13. februara.\n"Protekle dve godine imali smo razne izlete, ali klasika je uvek bila osnova 'GAF-a'. Imamo šest večeri, od toga pet večeri klasike", rekao je Radojković.\nKako je najavljeno, na svečanom otvaranju "GAF-a" 8. februara u Kolarčevoj zadužbini nastupiće gitarista Leata Eduard i potom španski "Los Romero". U istoj dvorani iduće večeri pre Milenkovića i Karamazova sviraće gitaristi iz Srbije Ognjen Grčak i Kine Ksvefej Jang.


ODRŽAVANJE KONSULTACIJA „LICEM U LICE” – DRUGI KRUG TRENINGA U TUZLI\nSARAJEVO - Unija za održivi povratak i integracije u BiH otpočela je sa implementacijom projekta pod nazivom “Edukacija o životnim vještinama i ključnim kompetencijama za tržište u ruralnim izbjegličkim lokalnim zajednicama.” Aktivnosti se realizuju u okviru Programa zapošljavanja i zadržavanja mladih u BiH (YERP), finansiranog sredstvima Vlade Kraljevine Španije. Projekat se implementira na području 17 općina/opština u BiH: Sarajevo, Istočno Sarajevo, Goražde, Mostar, Široki Brijeg, Trebinje, Brčko Distrikt, Odžak, Bijeljina, Banja Luka, Prijedor, Doboj, Tuzla, Zenica, Bihać, Livno i Vitez u vremenskom periodu od 30. maja 2011. godine do 28. februara 2012. godine.\nNa konsultacijama „Licem u lice“ (Face to face) - drugi krug treninga, najmanje po pet odabranih mladih učesnika u svakoj općini obaviti kunsultaciju sa trenerom i tom prilikom naučiti kako pripremiti poslovni prijedlog, biznis plan i budžet/proračun za pokretanje vlastitog biznisa.\nKonsultacija u Tuzli će se održati 31. januara 2012. godine u sali BIT Park Tuzla, adresa Trg slobode 16, sa početkom u 11 sati.


EXIREL – neprobojna odbrana od štetnih insekata - Agromarket\nEXIREL – neprobojna odbrana od štetnih insekata\nU trenucima kada štetni insekti počinju da uzimaju maha i polako prete da će nam uništiti proizvodnju, proizvođačima je neophodno sredstvo, oruđe, koje će biti pouzdano, maksimalno efikasno koje može da preokrene situaciju u njihovu korist i spasi proizvodnju. Kompanija Agromarket ima jedno takvo sredstvo, oružje najnovije generacije insekticida i zove se EXIREL sa aktivnom materijom cijantraniliprol – cijazapir.\nOvaj revolucionarni insekticid, pored fantastičnog delovanja na sišuće i grickajuće insekte u povrtarstvu, ali i voćarstvu, ima još jednu veoma važnu karakteristiku koja ga pozicionira u sam vrh najboljih insekticida današnjice. To je njegova visoka selektivnost prema većini korisnih insekata i predatora. Naime, on ima neverovatne ekotoksikološke karakteristike i karencu u povrću od 1 do 7 dana u zavisnosti od kulture u kojoj se primenjuje.\nZnači ne samo da je reč o veoma efikasnom sredstvu i sredstvu koje neće poremetiti balans mikro ekosistema kakav je plastenik, jer neće delovati negativno na korisne insekte, već se može primeniti bilo kad u vegetaciji, pa čak i tokom berbe kod pojedinih povrtarskih kultura.\nEXIREL ima vrlo širok spektar delovanja i pokazao se kao jedno od najboljih rešenja za suzbijanje najznačajnijih štetnih insekata današnjice i može se primenjivati u velikom broju povrtarskih i voćarskih kultura.


Izvoz robe iz RS u EU porastao za 30 posto – Biznis.ba\nobjavljeno 07. jul 2021. u 12:11\nRepublika Srpska je za prvih pet mjeseci ove godine ostvarila izvoz robe na tržišta zemalja EU u vrijednosti od 632,58 miliona eura, što je za 30,3 posto više nego u istom periodu lani, podaci su Zavoda za statistiku RS-a.\nVrijednost ostvarenog uvoza iz EU za prvih pet mjeseci ove godine bio je 618,8 miliona eura, što je za 21,4 posto više u odnosu na isti period lani.\nEkonomista Stefan Markićević rekao je za Srnu da ovi statistički podaci govore o tome da se oporavak evropske ekonomije, a time uzročno-posljedični odnosi i ekonomija Republike Srpske od negativnh efekata pandemije virusa korona odvijaju rastućim tempom, uz normalizaciju i stabilizaciju tražnje.\nOn je istakao da ovi podaci govore o tome da je i realno moguće ponovno pozicioniranje RS-a u vanjskotrovinskom poslovanju s EU na način da Republika Srpska ostvaruje suficit u poslovanju, kao što je to bilo nekoliko godina prije pojave pandemije.\n“Republika Srpska je prije pojave virusa više godina imala suficit u poslovanju s EU, koji je rastao iz godine u godinu. U jednom kraćem periodu došlo je do kretanja u suprotnom smjeru usljed ekonomskih prilika kao što su to, naprimjer, bile recesija u Italiji ili pad industrijske proizvodnje u Njemačkoj zbog smanjenja narudžbi. Zatim dolazi koronavirus”, podsjetio je Markićević.\nOn je naveo da EU i dalje ostaje najznačajniji Vanjskotrgovinski partner RS-u učešćem od oko 67 posto od ukupnog obima vanjskotrgovinske razmjene, gdje dominantno mjesto ima prerađivačka industrija.


Vlada Crna Gora potvrđuje svoje opredeljenje da doprinese očuvanju mira i stabilnosti, kako u Crnoj Gori, tako i u regionu i šire – Volim Podgoricu\nHome / NOVOSTI / Vlada Crna Gora potvrđuje svoje opredeljenje da doprinese očuvanju mira i stabilnosti, kako u Crnoj Gori, tako i u regionu i šire\nVlada Crna Gora afirmiše regionalni i međunarodni dijalog u pravcu boljeg razumijevanja i borbe protiv radikalizacije i nasilnog ekstremizma koji vode ka terorizmu, poručio je državni sekretar u MUP-u i nacionalni koordinator za borbu protiv nasilnog ekstremizma Dragan Pejanović na trećem sastanku Regionalne mreže nacionalnih koordinatora zemalja Zapadnog Balkana u Tirani.\nSastanak je bio prilika da državni sekretar Pejanović informiše o brojnim aktivnostima koje se u Crnoj Gori u kontinuitetu sprovode na planu implementacije međunarodnih dokumenta, Strategije suzbijanja nasilnog esktremizma, a posebno Zajedničkog akcionog plana o borbi protiv terorizma, nasilnog ekstremizma i radikalizacije potpisanog u Tirani prethodne godine, kojim su šest partnerskih zemalja Zapadnog Balkana definisale zajedničke ciljeve koje će sprovoditi uz podršku Evropske unije.\n“Crna Gora sprovodi aktivnosti ne samo na strateškom već i na operativnom i preventivnom planu, i jedina je država regiona koja je otišla korak dalje u prevenciji i oformila Nacionalnu platformu za borbu protiv nasilnog ekstremizma”, istakao je Pejanović. On je dodao da je cilj platforme ujedinjavanje svih relevantnih predstavnika državnih organa, političke, akademske i vjerske zajednice, civilnog sektora i medija, a cijeneći značaj platforme izrazio je spremnost Crne Gore da dobru praksu prenese i podijeli sa zemljama regiona.\nNapori koje Crna Gora ulaže nastaviće se i u narednom periodu, kako kroz jačanje postojećih mehanizama, tako i kroz kreiranje novih, s akcentom na unapređenje strateškog i institucionalnog okvira, sprovođenje istraživanja, analize opasnosti i procjene rizika, jačanje uloge lokalne zajednice, afirmisanje sporta i politike zapošljavanja mladih, saopštio je Pejanović.\nNa sastanku je apostrofirano da je u predstojećem periodu posebnu pažnju potrebno posvetiti razvijanju svijesti o opasnostima zloupotrebe interneta i saradnje sa internet provajderima, u cilju prepoznavanja i blokiranja ekstremističkih sadržaja i propagande.\nU svjetlu aktuelnog procesa organizovanog povratka lica sa ratišta zaključeno je da je neophodno raditi na kreiranju organizovanog programa prihvata, tretmana, deradikalizacije, resocijalizacije i reintegracije tih lica.\nPored sastanka nacionalnih koordinatora, u Tirani je upriličen i VII sastanak Grupe nacionalnih kontakt tačaka za prevenciju i borbu protiv nasilnog ekstremizma u Jugoistočnoj Evropi, tokom kojeg su nacionalni koordinatori iz regiona razmijenili mišljenja o najznačajnijim izazovima i potrebama za naredni period.


Nastavak aktivnosti na ispunjavanju uslova\n24.06.2010. / 19:06\nSARAJEVO, Vlada Federacije BiH /FBiH/ saopštila je da će nastaviti aktivnosti u ispunjavnju još dva uslova iz stendbaj aranžmana sa Međunarodnim monetarnim fondom /MMF/ kako bi bile doznačene četvrta i peta tranša kredita od 184 miliona KM.\n“Vlada FBiH predložiće Parlamentu FBiH Prijedlog zakona o platama i naknadama u federalnim organima uprave. Federalno Ministarstvo za pitanje boraca podnijeće izvještaj o provođenju Zakona o kontroli zakonitosti korištenja prava iz oblasti boračko-invalidske zaštite”, navodi se u saopštenju.\nIz federalne Vlade ističu da je tekst zakona o platama i naknadama u organima i tijelima FBiH usaglašen na političkom nivou i da slijedi njegovo usaglašavanje sa Sindikatom državnih službenika i namještenika u FBiH.\nPredsjedavajući Savjeta ministara BiH Nikola Špirić rekao je danas da će stendbaj aranžman sa MMF-om biti ugrožen ukoliko Vlada FBiH ne ispuni potrebne uslove.


Još jedno priznanje niškom lekaru Dušanu Milisavljeviću\nPočetak/Zdravlje/Još jedno priznanje niškom lekaru Dušanu Milisavljeviću\nUdruženje otorinolaringologa Srbije (UOS) uručilo je zahvalnice „Blic fondaciji“ za prikupljanje novca za opremanje porodilišta u Srbiji aparatima za neonatalnu dijagnostiku sluha. Idejni tvorac ideje je niški lekar, Dušan Milisavljević, koji je takođe dobio zahvalnicu.\nDirektor klinike za ORL i maksilofacijalnu hirurgiju i predsednik UOS prof. dr Nenad Arsović istakao je značaj akcije „Blic fondacije“, koja je do avgusta prošle godina obezbedila aparate za skrining sluha za sva porodilišta u Srbiji.\n„Sa oštećenjem sluha rodi se četvoro od hiljadu dece. Ranim otkrivanjem oštećenja na vreme korigujemo nedostatke i utičemo na njihov razvoj “ rekao je Arsović i zahvalio i kolegi iz Niša Dušanu Milisavljeviću, čija je to bila ideja, piše Blic.\n„Jako mi je drago da smo završili akciju koja je ujedinila Srbiju. Želim da se zahvalim uređivačkom kolegijumu „Blica“ i generalnoj direktorki „Ringier Axel Springera“ Jeleni Drakulić na razumevanju i prihvatanju da zajedno sa nama krenu u ovaj projekat. Takođe, bez prihvatanja i odobravanja Ministarstva zdravlja da ovo bude obavezan skrinig program, mi se ne bismo izborili“, kazao je doktor Milisavljević.\nPriznanja su uručena i Ljiljani Knežević, izvršnoj direktorki „Blic fondacije“, na otvaranju dvodnevnog simpozijuma sa međunarodnim učešćem „Savremeni trendovi u lečenju i rehabilitaciji nagluvosti i gluvoće“ u Beogradu.\nDušan Milisavljević ORL klinika porodilišta Srbija


Ubistvo novinara - Blic Online\nPorodice ubijenih novinara iz Slovačke i Malte danas su podržale bivšeg rumunskog glavnog tužioca za borbu protiv korupcije Lauru Kadrutu Kovesi da, suprotno željama zvaničnog Bukurešta, postane prvi tužilac za finansijski kriminal u Evropskoj uniji.\nSpecijalni sud u Beogradu izrekao je danas prvostepenu presudu optuženima za ubistvo novinara i vlasnika "Dnevnog Telegrafa" Slavka Ćuruvije i proglasio ih krivim za ovaj zločin. Radomir Marković, tadašnji šef Resora državne bezbednosti osuđen je na 30 godina robije, kao i tadašnji šef beogradskog centra DB Milan Radonjić, dok su pripadnik tog centra Ratko Romić i Miroslav Kurak, koji je u bekstvu, osuđeni na po 20 godina. Slavko Ćuruvija fondacija pozdravlja odluku Sudskog veća, kojom su optuženi za ubistvo Slavka Ćuruvije osuđeni na ukupno 100 godina zatvora.\nProces protiv četvorice pripadnika DB-a za ubistvo novinara Slavka Ćuruvije biće okončan danas prvostepenom presudom. Uprkos tome, u javnosti će ostati da lebde pitanja bez odgovora, od kojih se ističe najvažnije: ko je naručio Ćuruvijinu egzekuciju?\nSlovačka danas obeleževa godinu od ubistva novinara Jana Kucjaka i njegove verenice Martine Kušnirove, a brojni žitelji Bratislave su zbog ubijenog novinara danas na ulicama. Inicijativa za dobru Slovačku organizovala je okupljanja u 36 slovačkih gradova, kao i na 22 lokacije u inostranstvu, a na ulicama je bilo desetine hiljada ljudi.\nBivši francuski predsednik ispitan o UBISTVIMA NOVINARA\nBivši francuski predsjednik Fransoa Oland odgovarao je kao svedok na pitanja istražnog sudije o ubistvima dvoje novinara "Radija RFI" u Maliju u novembru 2013. godine, izjavili su danas izvori agenciji AFP.\nNa današnji dan, 9. oktobra 1991. na Baniji je poginula ekipa šabačkog Dopisništva RTS-a. Urednik i novinar Zoran Amidžić, snimatelj Bora Petrović, asistent Dejan Milićević i urednik u Radio Šapcu Sretan Ilić, ubijeni su iz zasede, a za taj zločin i posle 27 godina još niko nije odgovarao.\nMeđunarodni tim istražuje ubistvo slovačkog novinara #AllForJan\nDržavni tužilac Slovačke potpisao je danas sporazum o formiranju međunarodnog tima koji ima zadatak da istraži ubistvo slovačkog istraživačkog novinara i njegove verenice.\nSlovačka: Italijan ponovo uhapšen zbog UBISTVA NOVINARA #AllForJan\nSlovačke vlasti ponovo su uhapsile italijanskog biznismena Antonina Vadala koji se sumnjiči za ubistvo slovačkog istraživačkog novinara Jana Kucijaka i njegove devojke Martine Kusnirove, izjavila je portparolka slovačkog tužilaštva Andreja Predajnova.\nSlovačka vlada PRED PADOM ZBOG UBISTAVA NOVINARA? Pokrenuta incijativa za smenu MINISTRA POLICIJE, novi izbori na vidiku #AllForJan\nPritisak unutar manjeg partnera u slovačkoj vladajućoj koaliciji, Slovačkoj nacionalnoj stranci (SNS), da se povuče iz Vlade raste nakon ubistva istraživačkog novinara i njegove devojke, preneli su slovački mediji.\nUBISTVO NOVINARA Još dva slovačka zvaničnika bliska Ficu podnela ostavke\nDva slovačka zvaničnika bliska premijeru Robertu Ficu, za koje se u priči ubijenog slovačkog novinara navodi da su povezani sa organizovanim kriminalom, podnela su danas ostavke.\nAmerički predednik Donald Tramp još jednom je izrazio poštovanje prema ruskom predsedniku Vladimiru Putinu i pored toga što je "ubica".\nNalogodavac pokušaja ubistva novinara u zatvoru u Spužu\nDragan Labudović iz Berana, koga crnogorska policija sumnjiči da je naložio pokušaj ubistva novinara Tufika Softića 2007. godine, prebačen je iz Srbije u zatvor u Spužu.\nSTRAVA U BELOJ CRKVI Iskasapio druga da bi mu oteo 5.000 evra\nSavet bezbednosti UN osudio ubistvo Stivena Sotlofa\nSavet bezbednosti UN osudio je sinoć "gnusno i kukavičko" ubistvo američkog novinara Stivena Sotlofa u Siriji gde su mu borci Islamske države odsekli glavu.\nOland i Kameron užasnusti varvarskim činom džihadista\nFrancuski predsednik Fransoa Oland i britanski premijer Dejvid Kameron osudili su ekstremističku grupu Islamska država nakon što je ona utorak objavila video pogubljenja još jednog američkog novinara i to odsecanjem glave.\nPetnaest godina od ubistva Ćuruvije\nDanas se navršava 15 godina od ubistva novinara Slavka Ćuruvije, 11. aprila 1999. godine u Beogradu, a istraga protiv osumnjičenih za ovaj zločina bliži se kraju, posle čega će tužilaštvo odlučiti o podizanju optužnice.\nSaslušanje mogućeg učesnika u ubistvu novinara Milana Pantića\nJedan od mogućih učesnika u ubistvu novinara Milana Pantića će danas biti saslušan u Sarajevu, izjavio je danas predsednik Komisije za istragu ubistava novinara Veran Matić.


Dan ekološke države Crne Gore | UNSCG\nDan ekološke države Crne Gore\nNa inicijativu Učeničkog parlamenta, Todor Pajović, učenik III razreda pripremio je prezentaciju povodom obilježavanja 22. septembra – dana ekološke države Crne Gore. On je ovom prezentacijom svim zainteresovanim učenicima, objasnio značaj zvanja “ekološka država”, a i osvrnuo se na glavne ekološke probleme današnjice. Upoznao je učenike sa brojnim zanimljivostima vezanim za Nacionalne parkove Crne Gore i istaknuo da je 22. septembar posebno značajan za nas, kao građane Žabljaka, jer je na taj dan 1992. godine u našem gradu potpisan referendum o proglašenju Crne Gore kao ekološke države. Po završetku prezentovanja, pripremio je i kratak film posvećen ovom danu.\nTakođe, izlaganju se pridružila i profesorica biologije, Snežana Jovković sa kojom su učenici otvoreno razgovarali o ekologiji, njihovim stavovima oko ekoloških problema savremenog svijeta, kao i o samom proglašenju Crne Gore za ekološku državu.


Premijer Duško Marković razgovarao sa predsjednikom MOK-a Tomasom Bahom: Igre malih zemalja doprinose daljoj međunarodnoj afirmaciji CG i promociji sporta\nDatum objave 01.06.2019 12:55 | Autor Kabinet predsjednika Vlade\nPredsjednik Vlade Crne Gore Duško Marković sastao se danas u Budvi sa predsjednikom Međunarodnog olimpijskog komiteta (MOK) Tomasom Bahom, koji je doputovao u Crnu Goru kako bi prisustvovao večerašnjem zatvaranju Igara malih zemalja.\nPremijer Marković je informisao predsjednika MOK-a o strateškom pristupu Vlade razvoju sporta i njegovom omasovljenju, te da je s tim ciljem i formirano Ministarstvo sporta i mladih na čelu sa nekadašnjim aktivnim sportistom i šampionom Nikolom Janovićem. Sagovornici su se saglasili da ulaganja u sport ne predstavljaju trošak već investiciju koja se višestruko vraća. „Svaki euro uložen u sport, štedi deset eura u zdravstvu“ – rekao je predsjednik MOK-a.\nPredsjednik Vlade Crne Gore je informisao predsjednika Međunarodnog olimpijskog komiteta i o političkim i ekonomskim prioritetima Vlade. Predsjednik MOK-a ocijenio je da je naša država u proteklih trinaest godina nezavisnosti ostvarila značajan napredak rekavši da Crna Gora može biti ponosna i na to što je u ranijem periodu ostala izvan opasnih sukoba i posvetila se razvoju.\nPremijer Marković i predsjednik Bah su se dogovorili da Vlada Crne Gore, odnosno Ministarstvo sporta i mladih pojača saradnju sa Međunarodnim olimpijskim komitetom i da u tom kontekstu bude i zaključen Memorandum o razumijevanju Vlade i Crnogorskog olimpijskog komiteta.\nSastanku su prisustvovali ministar sporta i mladih Nikola Janović i predsjednik Crnogorskog olimpijskog komiteta Dušan Simonović.


Sport - datum: 2018-06-25 FUDBALERI ZETE POČINJU PRIPREME ZA NOVU SEZONU\nNa izlaznim vratima: Nikola Krstović - Foto: DAN Vlaisavljević proziva danas\nPod komandom novog šefa stručnog štaba Dušana Vlaisavljevića, fudbaleri Zete počeće danas pripreme za novu sezonu. Strateg tima iz Golubovaca zakazao je za devet sati prozivku igrača, nakon čega će na pomoćnom terenu stadiona „Trešnjica“ biti odrađen i prvi trening.\nU odnosu na prošlu sezonu, igrački kadar tima iz Golubovaca pretrpio je određene promjene. Otišli su Periša Pešukić (Rudar), Pjetr Ljuljđuraj (OFK Titograd) i Stefan Knežević (trenutno be kluba). Ovome treba dodati da postoji interesovanje i za najbolje igrače ovog tima Igora Vujačića, Nikolu Krstovića i Nemanju Cavnića i nije isključeno da do kraja prelaznog roka napuste Golubovce.\nS druge strane, jedino pojačanje za sada je Đorđije Vukčević, ali će prema najavama koje stižu iz tabora prvog crnogorskog šampiona narednih dana biti još novalija.


Poruka Trampu iz Kine: Rat protiv SAD postaje stvarnost | Serb.rs\nSerb.rs > SVET > Poruka Trampu iz Kine: Rat protiv SAD postaje stvarnost\n30. januara 2017. / Komentari su isključeni na Poruka Trampu iz Kine: Rat protiv SAD postaje stvarnost\nTenzije u odnosima SAD-a i Kine . (foto:www.alternativeeconomics.co)\nRat Kine i SAD tokom mandata predsednika Donalda Trampa „nije samo slogan“ već postaje „praktična stvarnost“, izjavio je visoki zvaničnik kineske vojske.\nKako se navodi, to je zapravo stav kineske Centalne vojne komisije, koja ima celokupnu kontrolu nad kineskom vojskom.\nZvaničnik odeljenja te komisije za odbrambenu mobilizaciju rekao je da „rat tokom Trampovog mandata“ ili „izbijanje rata večeras“ nisu samo slogani, nego postaju praktična stvarnost, objavljeno je u “Saut Čajna morning postu”.\nNovi američki predsednik Donald Tramp i njegovi najbliži saradnici su u svojim izjavama zastupali tvrdu politiku protiv Kine, a Tramp je Kinu nazvao „manipulatorom valute“ i optužio je za nepoštenu trgovinu. On je, takođe, ignorisao američku politiku „jedne Kine“ i to javno pokazao telefonskim razgovorom sa predsednicom Tajvana Tai Ing Ven, što je naljutilo zvanični Peking, koji Tajvan smatra delom Kine, podseća “Independent”.\nNa kineskim društvenim mrežama objavljene su fotografije za koje se tvrdi da prikazuju kineske rakete dongfeng-41, unapređeni interkontinentalni sistem balističkih raketa, postavljene blizu granice Kine i Rusije.\nProvokativni kineski državni tabloid „Global tajms“ sugerisao je da je kineska vojska namerno pustila fotografije kroz društvene mreže kao upozorenje Trampu.\nPredsednik Kine Si Đinping je, međutim, nedavno pozvao na smanjenje nuklearnog oružja.\nOznake: Donald Tramp, kina, naoružanje, politika, SAD;odnosi, Si Đinping, tenzije, vojska / Objavljeno u: SVET


Održan 36. Međunarodni sajam turizma ITTFA 2014 u Beogradu\nU Beogradu je završen 36. Međunarodni sajam turizma, najveća turistička manifestacija u Srbiji i jugoistočnoj Evropi koja je ove godine okupila hiljadu izlagača iz 54 zemalja sveta. Sajam je bio otvoren od 27. februara do 2. marta 2014. godine u četiri hale gde su se predstavile domaće i strane ponude u oblasti turizma. Zemlja partner bila je Indonezija, najrazuđenija ostrvska država na svetu, sa velikim turističkim i kulturnim potencijalom. Predstavnici turističke privrede iskoristili su četvorodnevne susrete za razmenu iskustava, druženje, ali i uspostavljanje i unapređenje poslovne saradnje.\nUdruženje "Turizam u selima Srbije", je i ove godine, u hali četiri promovisalo svoj propagandni materijal koji je bio izložen na štandu Turističke organizacije opštine Gornji Milanovac i pokušalo da skrene pažnju javnosti na sve popularniju turističku destinaciju seoskog turizma opštine Gornji Milanovac prepoznatljive u Srbiji.\nUspeli smo u tome, jer je veliki broj potencijalnih turista zainteresovan da dođe u naša sela, a oni mogu da borave, po njihovoj želji, u 90 kategorisanih seoskih domaćinstava koja se nalaze u 28 sela sa 630 ležajeva.\nČlanovi udruženja su na štandu promovisali svoja domaćinstva i specijalitete Iz ovog kraja (Gordana Milošević Kuća "Tri hrasta " iz Klatičeva, Žiža Ivanović Vila "Melodija " iz Grabovice i Zorica Pantović Vila "Breza" iz Majdana).Ova domaćinstva su do sada ugostila veliki broj domaćih i inostranih gostiju. Zato, ako želite da uživate i Vi u miru i tišini u seoskoj idili, da budete uvažen gost, da se hranite zdravom hranom tradicionalne srpske kuhinje, da upražnjavate pasivan ili aktivan odmor po Vašoj želji, dođite, uživaćete u čarima šumadiskog sela i nećete se pokajati.\nNa sajmu se uspešno predstavilo i "Eko Etno selo Koštunići " iz Koštunića, prvo ekološko selo u Srbiji vlasnika Jovana Čekovića, sa svojim propagandnim materijalom i proizvodima iz sopstvene fabrike bio hrane, koji su vrhunskog kvaliteta i atraktivne ambalaže.


Sledeće godine dve nove fabrike u Industrijskoj zoni Bačke Topole -\n18. decembra 2019.0488\nU Industrijskoj zoni Bačke Topole kompanija “Midmas” završila je s radovima na objektu i u toku je opremanje neophodnih mašinama i proizvodnom linijom.\nOtvaranje fabrike se očekuje početkom 2020. godine. Iako je ranije bilo najavljeno da će ovo lokalno preduzeće da fabriku u Industrijskoj zoni otvori do kraja godine kako bi povećali proizvodnju, otvaranje su pomerili.\nDa podsetimo, “Midmas” se bavi proizvodnjom elektrouređaja. Reč je otvaranju novog i modernog pogona za proizvodnju sa grejanjem i hlađenjem, savremenom kontrolom magacina i kontrolom proizvoda na površini od 1.350 metara kvadratnih.\nA 2020. godine Industrijska zona će biti bogatija za još dve nove fabrike i to austrijsko-nemačku kompaniju „Potker” koja već koja već ima jednu fabriku u industrijskoj zoni i „Bački organik” za organsku preradu mesa, najavljuju čelnici Bačke Topole.\nKako bi se privukao što veći broj investitora opština Bačka Topola je nastavila sa proširenjem Industrijskog parka, a u planu je i izgradnja južne obilaznice koja će da poveže staru i novu Industrijsku zonu.\nMlekara je odložila za naredenu godinu zapošljavanje 50 radnika, zbog problema sa strujom, rekao je predsednik Skupštine opštine Bačka Topola Saša Srdić.\nFoto: Sandra Iršević\nTekst je nastao u okviru projekta “Planovi za razvoj Opštine Bačka Topola” koji je realizovan uz podršku Opštine Bačka Topola. Za sadržaj priloga odgovornost isključivo snosi Centar za informisanje, obrazovanje i preduzetništvo “Oblak” I redakcija portala “Lokalne vesti”. Stavovi koji su u tekstu ne odražavaju nužno stavove Opštine Bačka Topola.\nRelated tags : industrijska zona bačka topolaMidmas fabrikaopština bačka topolasaša srdić\nRadovi na sanaciji kolovoza kod petlje Bačka Topola\n18. aprila 2020.0141\nBačka Topola: novi predsednik Opštine Adrian Satmari\n22. avgusta 2020.0509\nBačka Topola: Obaveštenje građanima koji vode brigu o nepokretnim licima\n2. aprila 2020.0202\n19. oktobra 2020.070\n20. oktobra 2020., 08:23


Digit - CRT Monitori\nHP CRT monitor S5500\nHP S5500 je ekonomičan 15-inčni monitor koji pruža izvrsne performanse i idealan je za uobičajene poslovne aplikacije, prezentacije i korišćenje e-maila. Ovaj model monitora je solidan deo računara koji su namenjeni za rad u malim i srednjim preduzećima.\nHP CRT monitor S7500\nHP S7500 je ekonomičan 17-inčni monitor koji pruža izvrsne performanse i idealan je za uobičajene poslovne aplikacije, prezentacije i korišćenje e-maila. Ovaj model monitora je solidan deo računara koji su namenjeni za rad u malim i srednjim preduzećima.\nHP CRT monitor S9500\nHP S9500 je ekonomičan 19-inčni veliki monitor koji pruža izvrsne performanse i idealan je za uobičajene poslovne aplikacije, prezentacije i korišćenje e-maila. Ovaj model monitora je solidan deo računara koji su namenjeni za rad u malim i srednjim preduzećima.\nHP CRT monitor V7550\nHP V7550 je ekonomičan 17-inčni monitor sa ravnim ekranom koji pruža izvrsne performanse i idealan je za poslovni softver, Internet i e-mail aplikacije. Ovaj model monitora je solidan deo desktop PC računara kao i radnih stanica koji su namenjeni poslovnim korisnicima, uključujući profesionalce, konsultante i predavače u marketingu.\nHP CRT monitor P1230\nHP P1230 pruža veoma kvalitetnu i preciznu sliku i namenjen je širokom rangu korisnika radnih stanica. Tehnološki napredan ravan ekran od 22 inča koristi nagrađivanu Diamondtron Natural Flat (NF) tehnologiju da bi obezbedio i najoštriju sliku dok u isto vreme smanjuje odsjaj i distorziju slike.


Obeleženo 50 godina "Parking servisa"\nObeleženo 50 godina „Parking servisa“\nTanjug 28. decembra 2021. 15:30\nBEOGRAD – JKP „Parking servis“ obeležilo je 50 godina od osnivanja, a iz tog preduzeća najavljuju da će naredne godine početi izgradnja dve podzemne garaže u Beogradu sa više od 500 parking mesta.\n„Parking servis“ raspolaže sa osam javnih garaža, 15 parkirališta, dva SMS parkirališta, kao i sa 23 garaže sa rezervisanim parking mestima.\nPrateći i uvodeći tehnološke inovacije iz oblasti parkiranja, ovo komunalno preduzeće neprestano unapređuje kvalitet usluga koje pruža, navodi se u saopštenju „Parking servisa“.\nPomoćnik gradonačelnika Beograda Andreja Mladenović čestitao je jubilej „Parking servisa“ ističući da je to preduzeće počelo kao neophodno da bi se uredio život u prestonici, dok je danas „ozbiljna i moderna firma, koja predstavlja ponos grada“.\n„Nema strane delegacije u gradu kojoj ne ukazujemo na inovacije koje je „Parking servis“ primenio u Beogradu u oblasti parkiranja. Ovakvim uređenim sistemom se ne može pohvaliti mnogo gradova. Veliki je napredak koji se vidi naročito u poslednjih 10 godina. Profesionalni menadžment, domaćinsko poslovanje i naravno, veliki trud svih vas koji radite u ovom preduzeću“, rekao je Mladenović.\nDirektor „Parking servisa“ Andrija Čupković zahvalio je zaposlenima na predanom radu i zalaganju naglasivši da su za uspeh tog preduzeća zaslužni svi.\n„Ponosan sam na sve što smo uradili u poslednjih devet godina i što će jednoga dana neko uvideti da smo u tom periodu postigli veliki pomak u radu preduzeća, ali i u sistemu parkiranja u našem gradu“, naveo je Čupković.\nDodao je da je posebno ponosan na to što je pre četiri godine „Parking servis“ dobio saglasnost Grada Beograda da zaposli one koji su decenijama radili u tom preduzeću, ali su bili angažovani preko omladinskih zadruga.\nČupković je za narednuu godinu najavio početak izgradnje dve podzemne garaže, u Skerlićevoj ulici i kod Hale „Pinki“ sa više od 500 parking mesta što će, kaže, povećati parking kapaciteta Beograda.\nSkupština grada Beograda osnovala je 27. decembra 1971. godine Direkciju za javne garaže i parkirališta.\nBeograd kupio u Nemackoj planove enterijera Novog dvora\nOtežan saobraćaj zbog nesreće kod Kruševca\nNaslovne strane za subotu 29. januar 2022. godine\nVreme danas oblačno i suvo, do 7 stepeni\nTeška nesreća kod Kruševca, dve osobe poginule, tri…\nBeograd kupio u Nemačkoj dragocene planove dizajna…


U Vojnom komitetu EU u Briselu očekuju dobre rezultate BiH - Klix.ba\nU Vojnom komitetu EU u Briselu očekuju dobre rezultate BiH\n27.1.2014. u 18:31\nMinistar odbrane BiH Zekerijah Osmić, zamjenik ministra odbrane Živko Marjanac i načelnik Zajedničkog štaba OS BiH general Jeleč sa saradnicima primili su danas u Ministarstvu odbrane generala Patricka de Rousiersa, predsjedavajućeg Vojnog komiteta Evropske unije.\nU pratnji generala de Rousiersa bili su komandant snaga EUFOR-a u BiH, brigadni general Dieter Heidecker, brigadir Thomas Widrich, politički savjetnik komandanta EUFOR-a, pukovnik Simone Coccia, specijalni savjetnik predsjedavajućeg Vojnog komiteta EU i kapetan Enwige Auber, ađutant generala Rousiersa.\nVojni komitet Evropske unije uspostavljen je 2001. godine i to je najviše vojno tijelo uspostavljeno u okviru savjeta.\nTaj komitet sastavljen je od načelnika generalštabova zemalja članica EU, a general Rousiers je na njegovom čelu od 6.11. 2012. godine.\nOn je ujedno i vojni savjetnik za sva vojna pitanja Visoke predstavnice EU za vanjske poslove i sigurnost Catherine Ashton i primarna je osoba s operativnim komandantima EU vojnih operacija.\nMinistar odbrane BiH je tokom susreta informirao generala Rousiersa o aktivnostima Ministarstva odbrane i Oružanih snaga BiH koje realiziraju u okviru redovnih zadataka, kao i o aktivnostima i učešću naših pripadnika u operacijama podrške miru.\nMinistar Osmić je naglasio činjenicu da prisustvo međunarodne zajednice u BiH u praktičnom, ali i u psihološkom smislu značajno doprinosi stabilnosti zemlje i da prisustvo NATO štaba i EUFOR-a znači bezrezervnu podršku procesu euroatlanskih integracija naše zemlje.\nMinistar Osmić tom prilikom je istakao veliki doprinos EUFOR-a u razvoju samostalnih i samoodrživih kapaciteta obuke jedinica OS BiH i izrazio nadu da će BiH vrlo brzo potpisati sporazum sa EU o učešću OS BiH u operacijama upravljanja kriznim situacijama EU.\nGosti iz Brisela su informirani i o aktivnostima MO i OS BiH vezanim za rješavanje pitanja viškova naoružanja, municije i minsko-eksplozivnih sredstava, procesu deminiranja na cijelom području Bosne i Hercegovine i našem aktivnom pristupu i angažmanu u okviru regionalnih inicijativa.\n"Ministar odbrane BiH izrazio je nadu da će naši prijatelji i partneri iz Evropske unije i dalje podržavati naš reformski put, te savjetodavno i prijedlozima pomoći da naša zemlja napravi pozitivne pomake u procesu priključenja EU i NATO-u", saopćio je Ured za odnose s javnošću MO BiH.\nGeneral Rousiers je zahvalio ministru odbrane za prijem i odvojeno vrijeme i istakao da su načelnici generalštabova zemalja EU informirani o dostignutim rezultatima reforme odbrane u BiH, ali da očekuju daljnji progres i napredak, naročito kad je u pitanju rješavanje viškova naoružanja i municije.\nNaglasio je da će EU nastaviti pomagati Bosni i Hercegovini na putu ka punopravnom članstvu u tu asocijaciju i da će, kroz angažman i misiju EUFOR-a u BiH, učiniti i dodatne napore da bi Oružane snage BiH uključili u operacije kolektivne sigurnosti u okviru snaga EU.\n"Na kraju razgovora, ministar odbrane BiH još je jednom iskazao punu opredjeljenost institucija odbrane da sarađuju sa EU i NATO-om jer nema alternative našem putu u euroatlanske integracije i benefitima koji proizilaze iz članstva u tim organizacijama", navodi se.\nTokom posjete BiH, general Rousiers posjetit će lokaciju OS BiH za skladištenje municije "Krupa" kod Hadžića s ciljem uvida u napredak po pitanju skladištenja i rješavanja viškova naoružanja i municije.\nMinistarstvo odbrane BiH Brisel\nBritanka donirala suprugu bubreg, a on je ostavio\n27.01.2014. u 18:39


Beta 3. avgusta 2016. 16:05\nPokret Podrži RTV, koji se protivi smenama na Radio-televiziji Vojvodine (RTV), optužio je danas predsednika Pokrajinske vlade Igora Mirovića da iznosi neistine o dešavanjima na toj televiziji i dodao da je inicijativa za izgradnju novog objekta RTV-a zasluga prethodnog a ne sadašnjeg menadžmenta pokrajinskog javnog medijskog servisa.\nPokret Podrži RTV je u saopštenju kao netačnu naveo Mirovićevu izjavu da je „posao pokrajinske vlasti da stvori uslove za rad RTV-a“ te da je u skladu s tim pokrenuo inicijativu za izgradnju nove zgrade i dodao da je inicijativa za izgradnju zgrade zasluga zapravo prethodnog menadžmenta.\nTaj pokret je uz saopštenje priložio i vest u kojoj se navodi da je u maju 2014. godine menadžment RTV-a raspisao konkurs za idejno arhitektonsko rešenje nove zgrade.\nTadašnji generalni direktor RTV-a Srdjan Mihajlović rekao je da će za izgradnju novog objekta RTV-a biti potrebno oko 20 miliona evra.\nOn je tada najavio da će 2015. godine biti izradjen projekat izgradnje novog objekta i izrazio uverenje da će izgradnja početi 2016. godine.\nPokret Podrži RTV je Mirovića optužio da je izneo netačne informacije i kada je rekao da je „izbor organa RTV-a bio krajnje profesionalan“ i naveo da je direktor programa Slobodan Arežina početkom maja ove godine smenjen na nezakonit način i zbog toga je tužio RTV.\nOdbacili su i Mirovićeve tvrdnje da niko iz Srpske napredne stranke (SNS) nije izabran u Upravni odbor RTV-a niti je neko u menadžmentu simpatizer SNS-a i naveli da u menadžmentu ima i simpatizera, a nezvanično i članova SNS-a, dok su pojedinci vidjani na mitinzima i skupovima SNS-a u predizbornoj kampanji i sami su se na kolegijumima time „hvalili“.\nPokret Podrži RTV negirao je i Mirovićeve tvrdnje da su istekli mandati i da je u skladu sa procedurom izabrano novo rukovodstvo i podsetili da direktoru programa Slobodanu Arežini, koji je prvi smenjen i posle koga su ostali dali ostavke, nije istekao mandat niti je smenjen po proceduri.


Nacionalni Dan sećanja na žene žrtve nasilja u porodici - KruševacGrad\nNa 18. maj, Nacionalni Dan sećanja na žene žrtve nasilja u porodici, Mreža Žene protiv nasilja\npoziva nadležne državne institucije da pravovremeno reaguju i spreče nasilje prema ženama i femicid.\n– Pozivamo državu da uspostavi i vodi evidenciju o slučajevima nasilja u porodici, uključujući i evidenciju o femicidu, njegovim uzrocima i posledicama. Pozivamo nadležne da u sprečavanju i suzbijanju nasilja prema ženama uspostave punu saradnju sa ženskim specijalizovanim servisima, jer se tokom pandemije virusa COVID 19 i vanrednog stanja pokazala vitalnost ženskih nevladinih organizacija, koje su nastavile da pružaju podršku ženama bez obzira na okolnosti. Našim korisnicama i građankama Srbije poručujemo da ćemo i dalje biti dostupne za njihove pozive – saopštila je Mreža Žene protiv nasilja.\nTa organizacija u saopštenju napominje, da je u Srbiji od početka 2020. godine, prema evidenciji Mreže Žene protiv nasilja i Autonomnog ženskog centra, u porodično partnerskom nasilju, ubijeno 6 žena.\n– Podaci za poslednje dve decenije govore o više od 300 ubijenih žena i više od 400 dece, koja su ostala bez majki. Ubice su najčešće partneri, a najveći broj ubistava počinjen je vatrenim oružijem i nožem. Upozoravamo da brojke mogu biti veće, jer su podaci prikupljani iz medijskih izveštaja, a zvanična statistika o broju femicida ili ubistava žena u Srbiji još ne postoji – napominju u saopštenju.\nNacionalni Dan sećanja na žene žrtve nasilja u porodici, 18. maj, obeležava se od 2017, na osnovu Odluke Vlade Srbije. Odluka je, podsećaju iz Mreže, doneta na inicijativu Mreže Žene protiv nasilja, koju je potpisima podržalo 8000 građanki i građana u 25 gradova i na zvanični predlog Koordinacionog tela za rodnu ravnopravnost. Povod za pokretanje inicijative bili su zločini počinjeni 2015., kada je tokom samo tri dana, od 16. do 18. maja, u Velikoj Plani, Kanjiži, Čačku i Beogradu, ubijeno 7 žena.\nMreža Žene protiv nasilja okuplja 29 ženskih organizacija koje pružaju usluge ženama koje su preživele muško nasilje u Srbiji.


Studenti i srednjoškolci prikupili oko 1.000 paketića /VIDEO/ - NTV Arena\nStudenti i srednjoškolci u Bijeljini podijelili su danas oko hiljadu novogodišnjih paketića prikupljenih u humanitarnoj akciji “A zašto ja nemam paketić?”. Ova akcija organizovana je jedanaestu godinu zaredom.\nStudenti Fakulteta poslovne ekonomije, Pedagoškog, Pravnog i Poljoprivrednog fakulteta Univerziteta u Istočnom Sarajevu, te srednjoškolci iz Bijeljine prikupili su u ovogodišnjoj akciji “A zašto ja nemam paketić?” preko 1.000 novogodišnjih paketića za djecu iz socijalno ugroženih porodica. Oko 250 paketića uručeno je osnovnim školama u Semberiji, a preko 150 paketića biće poslato djeci sa Kosova.\nSa željom da uljepšaju predstojeće novogodišnje i božićne praznike djeci iz socijalno ugroženih porodica bijeljinski studenti organizovali su po 11 put ovu akciju.\nPosredstvom Fondacije “Zajedno za mlade” doktorke Danice Grujičić dio paketića obradovaće i mališane na Kosmetu.\nU okviru akcije “A zašto ja nemam paketić?” tokom posljednjih deset godina prikupljeno je preko 8.000 paketića, a samo u prošloj godini preko 1.000 paketića je podijeljeno mališanima.\nTags: bijeljina, humanitarna akcija, paketici, studenti, zasto ja nemam paketic\nAngio-sala dostupna 24 časa svaki dan /VIDEO/


Crna Gora prva u Evropi po trgovini drogom, po organizovanom krinimalu posle Rusije, Srbije i Ukrajine – Društvo – radiosabac.com\nCrna Gora prva u Evropi po trgovini drogom, po organizovanom krinimalu posle Rusije, Srbije i Ukrajine – Društvo\nin Crna Gora, Društvo, sever Kosova, trgovina, tržište\nPrema Globalnom indeksu organizovanog kriminala Crna Gora se našla na prvom mestu u Evropi i 14. mestu u svetu kada je u pitanju trgovina drogom, a na četvrtom mestu u Evropi po pitanju kriminala, nakon Rusije, Srbije i Ukrajine i na 45. u svetu.\nKada je u pitanju otpor kriminalu, kako navode u Instututu alternativa, od 44 zemlje Evrope Crna Gora zauzima 38. mesto, a 112. na svetu.\nU izveštaju za Crnu Goru navodi se da uglavnom služi kao tranzitna zona, bilo da je reč o drogi, oružju ili trgovini ljudima.\nTržište kokaina kontrolišu nekoliko mafijaških grupa, naročito „kavački“ i škaljarski“ klan, navodi se u izvještaju.\n„Preko Crne Gore krijumčari se i marihuana iz Albanije u Srbiju i BiH. Najveće zaplene droge su upravo kanabisa, koji se i najviše konzumira u zemlji“, piše u Globalnom indeksu organizovanog kriminala.\nKada je reč o nelegalnoj prodaji oružja, Crna Gora spada u jednu od značajnijih tranzitnih ruta u regionu, iz Srbije ka Bliskom Istoku, iz Rusije do Severne Afrike (većinom u Libiju) i sa Balkana do Zapadne Evrope , ako i iz BiH do Srbije i Kosova.\n„Oružje se najčešće krijumčari u legalnom tovaru u privatnim vozilima“, piše u izveštaju.\nU izveštaju se navode podaci i za trgovinu ljudima. Samo 22 žrtve su identifikovane od 2015. do 2019. godine, ali forme trafikinga i robstva u službi sajberkriminala postaju sve sofisciranije.\nU izveštaju se navodi da su državni službenici upleteni u kriminal, a da pripadnici policije, tajne službe i političari pružaju zaštitu kriminalcima


Podrška američke policije bojkotu svetske ture pevačice Bijonse izgleda da se zahuktava, iako kritičari odbacuju ovakvu akciju kao nepotrebnu.\nBratski red policije Majamija, organizacija koja okuplja tamošnje policajce, je pozvao na bojkot predstojeće turneje Bijonse koju ona započinje u aprilu u Marlins parku u Majamiju.\nOsude Bijonse su krenule skoro odmah nakon što je muzička superzvezda objavila kontroverzni video spot “Formation” i početkom ovog meseca izvela ovu pesmu u poluvremenu Superboula, finalne NFL utakmice američkog fudbala.\nKritičari su zamerili teme spota i pesme vezane za pokret za prava Afroamerikanaca BlackLivesMatter, a posebno to što su prateći plesači i plesačice bili obučeni kao pripadnici “Crnih pantera”, revolucionarne crnačke organizacije koja je u SAD osnovana sredinom 60-ih godina prošlog veka.\nKako navodi Si-En-En, u delu muzičkog spota prikazan je afroamerički dečak ogrnut kapuljačom kako pleše ispred policajaca u opremi za razbijanje demonstracija, nakon čega se na zidu pojavljuje grafit “Prestanite da pucate na nas”.\n“Bacati ljagu na policajce tako da ceo svet to vidi tokom Superboula je stvarno pogrešno”, kaže narednik Ed Malins, predsednik Dobrovoljnog udruženja narednika u Njujorku.\nMalins navodi da podržava bojkot koji bi se sastojao u tome da policajci odbiju da van radnog vremena obezbeđuju koncerte Bijonse, ali da pritom nastavljaju da obavljaju svoja uobičajena zaduženja.


Radnici gatačkog 'Vodovoda' prekinuli štrajk | Herceg Televizija Trebinje\nRadnici gatačkog „Vodovoda“ prekinuli su štrajk nakon što su dobili tri zaostale plate i postigli dogovor o daljim koracima u rješavanju problema ovog preduzeća.\nPrema riječima predsjednice sindikata Sanele Ćećez, formiran je privremeni Nadzorni odbor koji bi trebao da imenuje direktora preduzeća.\nOna navodi da bi do kraja decembra trebala biti i uplaćen novac za otpremnine radnika, što je obećano na posljednjoj sjednici Skupštine opštine Gacko, kada je raspravljano o „Vodovodu“.\nNa posljednjem zasjedanju Skupštine opštine Gacko usvojen je amandman da se u okviru rebalansa ovogodišnjeg budžeta poveća grant za „Vodovod“ i da se umjesto 100 hiljada KM ovom preduzeću odobri 170 hiljada, kako bi se izmirile otpremnine za osam radnika.\nRadnici gatačkog „Vodovoda“ u štrajku su bili od 19. novembra, a, pored ostalog, tražili su isplatu četiri plate do polovine decembra.


Akcija "Signal": Uhapšene 74 osobe u 19 gradova, hapšenja bilo i u Zrenjaninu! - RTV Santos\nAkcija „Signal“: Uhapšene 74 osobe u 19 gradova, hapšenja bilo i u Zrenjaninu!\nPotpredsednik Vlade Republike Srbije i ministar unutrašnjih poslova dr Nebojša Stefanović rekao je da je policijskom akcijom „Signal“ koju je Ministarstvo unutrašnjih poslova sprovelo u saradnji sa nadležnim tužilaštvima, poreskom policijom i Bezbednosno – informativnom agencijom, zadat snažan udarac finansijskom kriminalu i korupciji, posebno kada je reč o zloupotrebama u državnim organima.\n„Tokom akcije „Signal“, koja je jutros sprovedena na teritoriji čak 19 gradova u Srbiji, uhapšene su 74 osobe. Osim toga podnete su i krivične prijave u redovnom postupku protiv još 46 ljudi, a za tri osobe se intenzivno traga“ rekao je ministar Stefanović.\nKako je objasnio oni se sumnjiče da su u prethodnom periodu izvršili više različitih krivičnih dela, između ostalog, pranje novca, poreska utaja, prevare, zloupotreba službenog položaja, primanje i davanje mita, kao i falsifikovanje novca.\n„Osumnjičeni su budžet Republike Srbije, zatim Autonomne pokrajine Vojvodine, budžete više lokalnih samouprava i druge privredne subjekte oštetili za oko dve milijarde dinara“ pojasnio je Stefanović.\nMinistar policije je rekao da su uhapšena i dva sadašnja i dva bivša predsednika opštine, zatim 14 bivših i sadašnjih direktora državnih i privatnih preduzeća, a podnete su i krivične prijave protiv više funkcionera lokalnih samouprava.\n„Republika Srbija šalje jasan signal da nema zaštićenih, da nema povlašćenih i da nikoga neće zaštiti niti partijskapripadnost,niti politički položaj, niti materijalni status. Ministarstvo unutrašnjih poslova će nastaviti odlučan obračun sa korupcijom“ naglasio je ministar Stefanović.\nKako RTV Santos nezvanično saznaje, hapšenja je bilo i na području PU Zrenjanin. Više informacija očekujemo uskoro.\nPrethodnoPromocija albuma „Godine“ Blah Blah benda


NOVA PRAVILA U DOMOVIMA ZDRAVLJA OD 1. DECEMBRA | ZR KLIK\nZa sat vremena svaki lekar mora da primi šest pacijenta, a svakom ponaosob sme da posveti samo 10 minuta. Lekari u pojedinim domovima zdravlja u Srbiji od četvrtka, 1. decembra počinju da rade po novim pravilima, za svakog pacijenata će morati da odvoje 10 minuta, a u roku u od sat vremena moraće da prime njih šestoro.\nU buduće poslednjeg pacijenta u smeni lekari će smeti da prime u 13. 20 sati, dok drugi lekar koji preuzima drugu smenu, prvog mora da primi odmah u 13.30 sati .\nDa li će sve ovo funkcionisati u praksi videćemo od 1. decembra, jer pored zakazanih pacijenata lekari moraju da prime i hitne slučajeve, a tu je i neizostavna birokratija…\nPodsetimo Srbija je uvela elektronsko zakazivanje pacijenata, koje je isprva nije važilo za zakazivanje pregleda u domove zdravlja. Međutim, u okviru tog Integrisanog zdravstvenog informacionog sistema (IZIS), pre nekoliko dana je sa operativnim radom otpočeo Nacionalni kol centar Ministarstva zdravlja, putem kog građani mogu da zakažu pregled kod svog izabranog lekara, pedijatra, stomatologa ili ginekologa.\nU Zrenjaninu od, 6. oktobra 2016. godine, uveden je program koji podrazumeva da izabrani lekar doma zdravlja vrši zakazivanje pregleda kod lekara specijalista, što praktično znači da je pacijentima u velikoj meri olakšano, jer neće više ići i sami zakazivati ove preglede.


E. B. , RTS\nFoto: J.L. / RAS Srbija\nMartin Barna ubijen u Novom Kneževcu Privatna arhiva BLUR\n"Ujutru u 7 sati sam izašla sa kucom da se prošetam i videla sam da neko leži zgrčeno. Leđa su se videla i bila su modra. Mislila sam da neko pijan leži. Kada sam se približila, onda sam videla da je mrtav dečko", priča meštanka Novog Kneževca za "RTS".\nPark u Novom Kneževcu gde je pronađeno telo\nPrema rečima Martinovog dede Nemeta Nandora, njegov unuk se i ranije našao na meti privedenih mladića. Kako kaže, četvorka je nasrnula na njegovog unuka i veče pre tragedije, ali i mesec dana pre toga, kada je Martin morao da potraži i pomoć lekara.\nNemet Nandor, deda ubijenog Martina\n- Došla je policija i napisala zapisnik da moj unuk nije kriv uopšte, nego su oni krivi, i ništa drugo - rekao je Nandor za "RTS".\nZbog sumnje da su Martinu zadali smrtonosne udarce, uhapšenim M. D. (19), J. D. (18), kao i dvojici maloletnika starosti 15 i 16 godina, je nakon saslušanja određen pritvor do 30 dana.\nOni se sumnjiče da su, nakon kraće rasprave, šutirali Martina rukama i nogama, usled čega je zadobio smrtonosne povrede.


Datum objave 24.06.2019 20:35 | Autor MVP | Izvor: Ministarstvo vanjskih poslova\nNastavak procesa proširenja i učvrščivanje kredibilnosti evropske perspektive Zapadnog Balkana u interesu je stabilnosti, bezbjednosti i prosperiteta regiona, ali i Evrope u cjelini, istaknuto je na današnjem sastanku ministra vanjskih poslova prof. dr Srđana Darmanovića i ministra vanjskih poslova Republike Portugal Augusta Santosa Silve.\n“Crna Gora i Portugal njeguju prijateljske i savezničke odnose, te današnji razgovori predstavljaju potvrdu nastojanja da intenziviramo politički dijalog na najvišem nivou i dodatno osnažimo našu međudržavnu saradnju”, kazao je šef crnogorske diplomatije, te izrazio zahvalnost na čvrstoj portugalskoj podršci ostvarivanju strateških vanjskopolitičkih prioriteta naše države. Na toj liniji, posebno je naglasio važnost ekspertske i tehničke pomoći Portugala u procesu pristupanja Evropskoj uniji, u prvom redu kroz realizaciju projekata u okviru Taiex instrumenta.\n,,Naše decidno opredjeljenje u pravcu integracije u porodicu najrazvijenijih evropskih demokratija od ključne je važnosti za efikasno ispunjavanje obaveza iz pregovaračke agende i unutrašnje reformske aktivnosti, koje daju rezultate u formi definisanja funkcionalnog pravnog poretka i izraženog ekonomskog napretka.”\nMinistar Santos Silva je istakao da proces evropske integracije i članstvo u Evropskoj uniji doprinosi političkoj stabilnosti i socio-ekonomskom progresu, naglasivši da Portugal podržava nastavak proširenja, uz kontinuirano usvajanje standarda i pravno-normativne regulative od strane država kandidata. Dodao je da se proces proširenja i unutrašnje reforme Evropske unije može sprovoditi paralelno, te, u tom kontekstu, ukazao na važnost intenziviranja pregovaračkog procesa Crne Gore i napretka u procesu pristupanja Uniji.\nŠefovi diplomatija dviju država su se saglasili da je u narednom periodu potrebno posebnu pažnju usmjeriti na razmatranje modela razvoja privredne saradnje. Takođe, ukazali su da postoji prostor za dodatno proširivanje saradnje između dva ministarstva vanjskih poslova kroz organizovanje bilateralnih političkih konsutacija, kao i sveukupnih crnogorsko-portugalskih veza, naročito u oblastima nauke, obrazovanja i kulture.


Većnici izglasali uvećanje računa JKP Bioktoš - Užicka Republika Press\nVećnici izglasali uvećanje računa JKP Bioktoš\nČlanovi Gradskog veća Užica su prihvatili na 78. sednici nove cene JKP Bioktoša koje se odnose na iznošenje smeća i na osnovne pogrebne usluge, sporednih pogrebnih usluga i na građevinske radove na gradskom groblju.\nPovećanje cena predstavlja usklađivanje sa poskupljenjem materijala i energenata na tržištu jer cene iznošenja smeća nisu menjane od 2018. godine, odnosno od 2013. kada su u pitanju osnovne pogrebne usluge. Tako je sada cena iznošenja smeća za građane 7,50 dinara (dosadašnja je bila 5,50) bez PDV-a po kvadratnom metru stambenog prostora, naveli su iz Gradske kuće.\nOvome dodajemo da će se naknada za korišćenje grobnog mesta obračunavati od 1. januara 2022. godine. i iznosiće za jedno grobno mesto 850 dinara (dosadašnja cena 750 dinara).\nČlanovi Gradskog veća Užica su postavili diplomiranog pravnika Predraga Milutinovića za načelnika Gradske uprave za urbnizam, izgradnju i imovinsko pravne poslove.\nČlanovi Gradskog veća Užica su usvojili na 78. sednici su Program zimskog održavanja ulica, trotoara, drugih javnih površina i lokalnih puteva na području grada.\nProgramom su definisane tri grupe prioriteta koje će se primenjivati kod čišćenja, kao i organizacija rada, angažovana mehanizacija i potrebna dežurstva.\n– U ovoj zimskoj sezoni, Užice razvoj je zaduženo za sprovođenje programa koji se odnosi na čišćenje ulica i lokalnih puteva, dok će Gradska uprava za infrastrukturu i razvoj brinuti o trotoarima i drugim javnim površinama, naveli su iz Grada Užica.\nIz JKP “Bioktoš” apeluju na građane koji se greju na čvrsto gorivo da ohlađeni pepeo odlažu u plastične vreće pored kontejnera ili u kontejner. Iz ovog preduzeća apeluju na građ...\nZelena pijaca “Lipa” radi po zimskom radnom vremenu\nZelena Pijaca “Lipa” od 1. novembra radi po zimskom radnom vremenu i to radnim danima i subotom od 6 do 16 časova i 30 časova, a nedeljom od 6 do 13 časova. U skladu sa epidemiološko...\nBuvljak se seli na Zelenu pijacu\nRobna pijaca Međaj zatvora se 31. oktobra, odlučeno je na 75. zasedanju Gradskog veća. Ovaj prostor biće priveden nameni koja je definisana Planom generalne regulacije “Užice-Central...


Svetska banka: Rezultat Srbije bolji od očekivanog - Sputnjik Srbija\n09:16 19 Jun 2021\n12:52 05.11.2015 Preuzmite kraći link\nVerheijen je na Regionalnom investicionom samitu „NIN Fokusa“ rekao da je to posledica većeg izvoza i investicija.\n„Zadovoljni smo onim što je postignuto. Rezultati su bolji od očekivanih, ali moramo biti još ambiciozniji“, rekao je Verheijen i dodao da i sam premijer Aleksandar Vučić naglašava ambicije na tom polju.\nSrbija i Rusija „uzletele“ na rejting listi Svetske banke\nTreba da se ide u pravcu da BDP Srbije raste četiri odsto godišnje, poručio je i dodao da je to dugoročni cilj.\n„Potrebno je da vidimo šta je još neophodno da bi Srbija dostigla nivo EU. Ako će Srbija da se kreće pravim putem i povećava BDP, slično državama EU, rast mora biti veći od 1,5-2 odsto. Rast mora doći do 4-4,5 odsto, jer jedino tako će Srbija moći da se približi EU i da bude ravnopravna članicama“, rekao je on.\nSrbija ne samo da treba da radi na fiskalnoj reformi, već je neophodno sagledati i glavne probleme zbog kojih se zemlja i našla u toj situaciji.\n„Smatramo da treba najpre rešiti probleme koji su nasleđeni kada su u pitanju komercijalne i državne institucije. Tokom protekle dve godine smo na tome insistirali, ali to treba dalje ponavljati“, istakao je Verheijen.\nSvetska banka protiv povećanja plata i penzija\nPoslovna atmosfera je, kako je rekao, bila takva da se vršio budžetski pritisak na vladu od firmi poput „Puteva Srbije“, EPS-a.\n„Vlada je napravila ozbiljne korake u tom procesu da reši probleme, posebno za 144 firme koje su u restruktuiranju poslednjih 15 godina“, naveo je on dodajući da je u toj oblasti vlada uradila više nego što je Svetska banka očekivala.\n„Govorimo o velikom broju zatvorenih firmi, što je bio težak korak. Ali srpski političari su pokazali spremnost na reforme, a građani su shvatili da je to potrebno“, rekao je Verheijen.\nMMF nikada ne dolazi sam\nGovoreći o 17 strateških firmi za koje su produženi rokovi privatizacije, on je rekao da je ta institucija shvatila da se proces dešava.\n„Postoji još ozbiljnih problema, ’Galenika‘ i ’Petroheija‘, za koje je potrebno naći rešenja. Nadamo se da će to biti urađeno u prvoj polovini 2016.“, ocenio je Verheijen.\nDrugi deo začarnog kruga u kojem se našla Srbija 2013, dodao je on, bio je budžetski deficit i izloženost firmi poput „Srbijagasa“, EPS-a, JAT-a, „Puteva Srbije“.\n„Taj problem se sada rešava, imamo više optimizma da će problem biti rešen“, rekao je Verheijen.\nŠef Svetske banke u Srbiji je poručio da, iako su za sada postignuti dobri rezultati, postoji mnogo toga da se uradi na duže staze da bi se situacija dovela na nivo koji je potreban.\nreforme, javni sektor, ekonomija, privatizacija, Svetska banka, Vlada Srbije, Toni Verheijen, Aleksandar Vučić, Srbija\n09:15 Legendarni novinar podsetio: Neki navijali čak i za Hitlera protiv Đokovića